Albistea: Hatortxu Rockek aurkezpen bira egingo du | Gaztea | EiTB\nAlbistea: Hatortxu Rockek aurkezpen bira egingo du\nGuztira 15 kontzertu eskainiko ditu Euskal Herrian zein nazioartean. Su ta Gar, Non Servium, Hesian, Zea Mays, Bad Sound, Niña Coyote eta Chico Tornado arituko dira, besteak beste.\nHatortxu Rockek aurkezpen bira egingo du. Guztira 15 kontzertu eskainiko ditu Euskal Herrian zein nazioartean.\nApirilaren 14an emango zaio hasiera birari Berlinen. Bertan izango dira Estricalla eta Perlata taldeak.\nHesian eta Altxatuk hilaren 16an bisitatuko dute Gernika. Apirilaren 22an, berriz, hitzordu bikoitza duzu. Gasteizen Voltaia eta Strombers arituko dira. Senperen, aldiz, Revolta Permanent eta Kop.\nHurrengo egunean Zumaia Lur J eta ETS taldeek astinduko dute. Apirilaren 29an ere, hitzordu bikoitza antolatu dute. Iruñeako Txantreako jaiak Oharkabe eta Bad Sound-ek girotuko dituzte. Donapaleun Su ta Gar igoko da agertokira.\nMaiatzaren 5ean Benito Lertxundiren musika entzungo da Tolosan. Egun berean Juantxo Skalari & The Rude Band eta Zartako K izango dira Bilbon.\nMaiatzaren 13an ez da musikarik faltako Katalunian eta Euskal Herrian. Def con Dos, Escuela de odio eta Niña Coyote eta Chico Tornado taldeek Manresa bisitatuko dute. Elorrion, berriz, Kepa Junkera eta Sorginak egongo dira.\nBiharamunean, Iruñeako Baluarten "Nafar loreak" ikuskizuna taularatuko du Korrontzik.\nMaiatzaren 19an hitzordu bikoitza antolatu dute, beste behin. Ruper Ordorikak Agurain girotuko du. Non Servium eta DJ Jotatxo-k Madrilgo Gruta 77 aretoa bustiko dute.\nParisen amaituko da bira ekainaren 10ean, Zea Mays eta Premiere Ligne talde frantsesaren kontzertuekin.


Herenegun, ekainaren 9an, gizonezko batek bikotekideari eraso zion Gardelegi (Araba) inguruan, biak auto batean zihoazenean. Kotxea bat-batean aldaroka hasi eta gelditu egin zen azkenean; izan ere, emakumea gidatzen ari zela, hura astitzen eta kolpatzen hasi zen gizona.\nHainbat lekukok jakinarazi zieten gertatutakoa udaltzainei, eta erasotzailea atxilotu zuten. Emakumeak jakinarazi zuen, gainera, ez zela eraso puntual bat izan.


Nola ad bat bidaltzeko?\nhasiera-orrian iragarki sartzea, Insert gainean klik egin eta gero, ez da bete behar duzu eta zure iragarkia txertatu gidatzen izango da. Ze ... gehiago\nNola arrakasta iragarki bat aurkeztu\nNola arrakastaz iragartzeko? Erraza da. Mesedez, saiatu nola edozein zerbitzu dira bilatuko pentsatzen, produktuak, ... gehiago\nNola ad ezabatu?\nad ezabatzen a user Ad oraindik bere 'propioa ezaba daitezke bezala ... gehiago\nFAQ FAQ gure iragarle. Galderak eta erantzunak laguntza benetako menu parte dira. Itzulpengintza aD\nBakoitzak kapsulatutako firmní eta iragarkiak pribatuak automatikoki 34 mundu doan hizkuntzatara itzuli. Just gogoan zure sartuz ... gehiago\nErabiltzaile erregistratu bezala editatzeko prozesuan sartzeko, eguneratzeak, eta administrazio orokorra iragarkiak barneratua zure erabiltzaile orria sortu barne duzu. ... gehiago\nBanner publizitate publizitate zerbitzari My4u.cz Publizitatea gure publizitatean. Prezioak iragarki publizitate 4 laguntza ordainketak My20.12.2013u.cz on baliozko ... gehiago\nhobariak eta overpayments bombeo iragarkia zure erabiltzaile-kontua ere bada edozein overpayment duzu (hau ere jaso aplikatzen hobariak), ahal duzu ... gehiago\nQ: Zergatik ez da nire iragarkia argitaratzen? Erantzuna: Iragarki onartzeko prozesuan zaurgarria da. at ... gehiago\nIruzkinak eta kexak\nOharrak publizitate kontaktu formularioa erabilerari buruzko iruzkinak. Zure iradokizunak eta iruzkinak ongi etorria dugu ... gehiago\nzerbitzuak agindu ordaindutako publizitate portal Ordainketak banku transferentzia bidez egin daiteke faktura edo erabiliz azaltzen diren kontu bat da ... gehiago\nOrri hau partekatu Osteguna / Čtvrtek 23.03.2017 09: 18Gaurko tasa CZK


2019rako zenbait zerga aldatu eta beste tributu-neurri batzuk hartzeko Foru Legea onetsi da | Parlamento de Navarra\n2019rako zenbait zerga aldatu eta beste tributu-neurri batzuk hartzeko Foru Legea onetsi da\nNoiz argitaratua Osteguna, 2018.eko Abendua 20\nLanaren errenta txikienetarako kenkari eta salbuespenak gehitzen dira eta progresibitate fiskalaren printzipioa aplikatuko zaio seme-alaben kopuruaren araberako kenkariari\nParlamentuko Osoko Bilkurak 2019rako zenbait zerga aldatu eta beste tributu-neurri batzuk hartzeko Foru Legea onetsi du gaur, Geroa Bai, EH Bildu, Podemos-Ahal Dugu-Orain Bai eta I-Eren aldeko botoekin, PSNren abstentzioarekin eta UPN eta PPNren aurkako botoarekin. Testua zeharkakoa da, eta aldaketak egiten ditu hamaika legetan.\nZuzenketen bidez Batzordean gehitu diren zehaztapenak albora utzita, Nafarroako Gobernuak igorri duen legeak zerga-araudiaren eguneratzea aldezten du, egokitzapenak egiteko eta interpretazioaren inguruko zenbait arazo konpontzeko, “gaur egungo errealitate eta egoera sozialekin” bat etorriz.\nLegean jasotako berritasunetako bat da lanarengatiko kenkariak igo eginen direla errenta txikienetarako, halako moduan non 9.100 eta 10.500 euro bitarteko errentak ere salbuetsi ahalko baitira. Zehazki, 1.400 euroko murrizketa ezartzen da 10.500 eurorainoko lan etekinagatik.\nAlor horretan, eta 2019ko urtarrilaren 1etik aurrerako ondorioekin, 11.250 eurotik 12.600era igoko da pertsona fisikoen errentaren gaineko zergarako aitorpena egin beharra sortzen duten urteko lan-etekin osoen zenbatekoa.\nIldo horretan, progresibitate fiskalaren printzipioa erabiliko da seme-alaben kopuruaren arabera aplika daitezkeen kenkarietan, diru-sarrera txikienak dituzten gurasoen gastuei aurre egiten laguntzeko. 20.000 euro baino gutxiagoko errententzako kenkaria %40 igotzea ezartzen da, eta hala, lehen seme-alabaren egungo 433 eurotik 606,2 eurora pasatzen da, eta bigarrena 460tik 644ra. Errenta igo heinean (30.000 eurora arte), kenkaria murrizten joango da.\nPFEZean egindako beste aldaketa batean xedapen gehigarri bat erantsi da, kuota diferentzialaren kenkarien ordainketa aurreratuak “modu orokorrean” aipatzen dituena, itzulketa horiek zergen itzulketatzat jo daitezen, “kontuan hartu gabe alargun-pentsioen kenkariei edo kotizazio gabeko erretiro-pentsioengatiko kenkariei dagozkien” (orain arte bezala). “Kuota diferentzialeko beste kenkariei, ordainketa aurreraturako eskubidearekin etorkizunean ezar daitezkeenei” ere egokitu ahalko zaizkie.\nBestalde, “desegokia” delakoan, betekizun hau kendu da: film luzeak eta ikus-entzunezko serieak (fikziokoak, animaziokoak nahiz dokumentalak) finantzatzeko kontratua izenpetuta edukitzea ekoizpena hasi aurretik. Hala ere, “ekoizpena garatzen hasiko den zergaldia amaitu baino lehenago” aurkeztu beharko da kontratu hori, kenkarirako eskubidea izateko.\nZerga-pizgarria lortzeko eskakizunen maila igo egin da produktuaren kredituei dagokienez, non, “Nafarroa sustatzeko neurri gehigarri gisa”, Nafarroako Gobernuaren eta Film Commission-en logotipoak sartu beharko baitira. Gainera, agerrarazi beharko da ekoizpena “Foru Komunitateko Sozietateen gaineko Zergari buruzko Foru Legean aurreikusitako zerga-pizgarrien eskemari atxiki zaiola”.\nSozietateen gaineko zergari dagokionez, 2018ko urtarrilaren 1etik aurrera izanen ditu ondorioak xedapen gehigarrietako batek, zerga horretatik salbuesten dituenak, zenbait baldintza betetzen direnean, beren produktuen lehen eraldaketa egiten duten nekazaritzako sozietate zibilak (ustiapen txiki eta familiarrak). Horrela indartu egin nahi da “lehen mailako ekoizleen lehiakortasuna, nekazaritzako elikagaien katean sarraraziz”.\nAzkenik, Tributuei buruzko Foru Lege Orokorraren aldaketa batzuk jaso dira legean, eta horien artean nabarmentzen dira iruzur fiskalaren aurkako borrokarekin zerikusia dutenak. Ildo beretik, zehapenak aldatu egiten dira, Ogasunak aurretik errekerimendurik egin gabe zergak epez kanpo aurkezteko pizgarriak emateko. Horrela, beti izanen da merkeagoa borondatez erregularizatzea Administrazioaren errekerimendua jaso eta gero erregularizatzea baino.\nBerrikuntza gehienak teknikoak badira ere, legeak baditu zenbait aldaketa nabarmen, eta horietako bat da saltoki handien gaineko zerga berreskuratzea 2019ko urtarrilaren 1etik aurrera.\n"Subjektu pasibo izanen dira lokala edo lokal multzoa zuzenean edo hirugarrenen bitartez ustiatzen duten jabeak. Jabe bat baino gehiago egonez gero, establezimendu osoa unitate ekonomikotzat joko da”.\nOsoko Bilkutan egindako eztabaidan 2 in voce zuzenketa eztabaidatu eta onetsi dira, izaera teknikodun bat eta Legearen hitzaurreari buruzko bat, biak aho batez eta Geroa Bai, EH Bildu, Podemos-Ahal Dugu-Orain Bai eta I-Ek aurkeztuak.


Getariako EAJk “herritarrak lehenetsi eta babestu” ditu datorren martxoaren 30eko Osoko Bilkuran onartuko den aparkalekuen ordenantzan - Artzape\n“Oposizioan egonda ere, Getariako EAJ-PNVk hauteskundeetan proposatutako programa aurrera ateratzen ari gara. Jeltzaleok bultzatutako aparkalekuen antolamenduak herritarrak lehenesten ditu: egoilarrentzako plazak sortu, herri eremuko langileen aparkaleku aukeren bermea bono bidez, edota auto-karabanentzako eremu bereiztua, beste hainbaten artean. Urteak dira aparkalekuak arazo bihurtu zirela herrian eta gure proposamena argia izan da beti: herritarrentzat aparkalekuak bermatzea, getariarrak lehenestea. Eta azken hilabeteetan egindako lanketaren ondoren aurrera aterako da martxoaren 30eko udalbatzarrean. Oso pozik gaude, getariar guztiok irabaziko baitugu erabakiarekin” adierazi dute jeltzaleek.\nGetariako EAJtik 2019an udalak aurkezturiko proposamena ez zen ondo ikusten. “Herriko sarrera irteera guztietan kamerak ezartzeko proposamena eta Getarian erroldatuta ez daudenen kasuan Udalari azalpenak eman beharra, herritarren intimitate eta pribatutasun eskubidearen aurkakoa zela uste dugu, beraz oinarrizko eskubideak direla kontuan hartuta, hau ez zen onargarria. EAJ-PNVren proposamena bere osotasunean onartu eta aplikatuko ez bada ere, lehen pauso gisa ulertzen dugu onartuko den ordenantza hau. Ordenantza hobetzeko lanean jarraituko dugu”.\nZer proposatu da EAJ-PNVko udal taldetik? “EAJrentzat oinarrizkoa da udaletik herritarren defentsa irmoa egitea”. Hori oinarritzat, hauek dira proposamenak:\nGetariako herritarrei bermatu beharreko eremuak, egoilarrentzako erreserbatutako aparkaleku-plaza eran, hurrengoak dira EAJ-PNV egindako proposamena:\nMoilako eremua: Artzapeko aldapan dauden 20 plaza inguru, egoiliar bezala kalifikatzea.\nSahatsaga goia: Egoiliarrak.\nKrixketaneko iturrigaña: Egoiliarrak.\nLormendi aldapa: Egoiliarrak.\nSahatsaga: Egoiliarrak jesuiten ateraño.\nHerrerieta: Zamalanetako eremuak, behin amaitzean egoiliarrentzako izatea.\nHoriez gain, aztertu beharra dago alde zaharreko biztanleek zenbat kotxe dituzten, Sahatsaga eta Artzapeko aparkalekuak nahikoak diren jakiteko.\nBeste alde batetik, interesgarria iruditzen zaigu alde berrian libre geratzen diren aparkalekuetan ere TAO ezartzeko aukera. Azken finean, goian libre dauden eremuetan aparkalekua librea izanda, bisitariek lehenik herri barrua betetzen dute ez delako ordaindu behar. Horrela, bietan ordaindu beharra izanda, gertutasunagatik zuzenean portura joango lirateke.\nBaita herrian lan egiten duten guztientzako, inolako bereiztasunik gabe, zein herrian bizi baina erroldatuta ez daudenentzako, txartel berezia edo bonua, lasaitasunez aparkatu ahal izateko.\nEta azkenik, patinete elektrikoen erregulazioa bultzatzea eta auto-karabanak aparkatzeko eremu ezberdindu bat sortzea, autoen aparkalekuak erabiltzea galaraziz.


Gizarte zerbitzuen kontrola indartuko du Bizkaiko Aldundiak | El Correo\nZurekinGizarte zerbitzuen kontrola indartuko du Bizkaiko Aldundiak\nGizarte zerbitzuen kontrola indartuko du Bizkaiko Aldundiak\nPlanaren helburua «gure gizarte zerbitzuen eraginkortasuna eta kalitatea hobetzea da, laguntza behar duten pertsona guztiek laguntza hori jasoko dutela bermatzeko», Rementeriaren esanetan\nELCORREO.COM Sábado, 16 septiembre 2017, 00:39\nBizkaiko Foru Aldundiak bere gizarte zerbitzuen jarraipen sistematikoa eta koordinatua egingo du urtero, 16.000 prestazio eta 350 zentro baino gehiagotan zerbitzu horiek eta euren helburuak betetzen direla egiaztatzeko, eta zerbitzuon kontrola indartuko du.\nUnai Rementeria Bizkaiko ahaldun nagusiak Gizarte Zerbitzuen eta Prestazioen Ikuskapen eta Kontrolerako Plan Orokorra 2017-2019 aurkeztu du aste honetan, Goazen 2030 estrategiaren barruan legealdi honetarako jasota dagoen konpromisoetako bat.\nRementeriak adierazi duenez, planaren helburua «gure gizarte zerbitzuen eraginkortasuna eta kalitatea hobetzea da, laguntza behar duten pertsona guztiek laguntza hori jasoko dutela bermatzeko». Kontrolak egiteko lana azken hileetan herritarrekin egin dituen bilera guztietan azaldu den gizarte eskaria dela esan du.\nBizkaiko Aldundiaren Gizarte Zerbitzuen eta Prestazioen Ikuskapen eta Kontrolerako Plan Orokorrak 2017-2019 deritzonak bizkaitarrek gizarte prestazioetarako jartzen dituzten baliabide eta bitartekoen erabilera egokia bermatzeko ekintzak koordinatuko eta indartuko ditu. Halaber, ekintza berriak garatuko ditu.\nPlanak ezarriko dituen neurrien artean, foru erakundeak kudeatzen dituen gizarte zerbitzu eta prestazio guztien kontrola bultzatuko da. Lan hori zerbitzu eta prestazio horien baldintzak betetzen direla egiaztatuta burutuko da.\nHalaber, ikuskapenaren bidez «kontrol zorrotza» egingo da. Kontrol horrek Bizkaian ematen diren gizarte zerbitzuen kalitatea bermatuko du, hau da, araudi erregulatzailea betetzea eta eskaintzen diren arreta eta zaintzen jarraipena egitea.\nGainera, administrazioen arteko kudeaketa aurreratua egingo da, elkarrekintza eta datuen trukea sustatzea kontrol mekanismo berritzaileak sartzeko, gizarte zerbitzuekiko irisgarritasun prozesuak errazteko, erantzunaren eraginkortasuna hobetzeko eta kontrola areagotzeko. Azkenik, funtzio ebaluatzailea eta pedagogikoa garatuko da zentroen funtzionamendua hobetzeko, zentro horien kalitatea hobetzeko neurriak hartuz.\nAraneko silo aparkaleku berria egokitzeko obrak egingo dituen enpresa hautatu da Getxoko 2018ko aurrekontu parte-hartzaileen prozesua abian da jada


iritzia: Txalo - Nafarroako Hitza iritzia: Txalo – Nafarroako Hitza\n2020, maiatzak 22 Albisteak, Iritzia, nafarroa 299\nBukatu dira. Igandean egin genuen azkenekoz txalo supermerkatu eta osasun zerbitzuetako langileen alde. Ia bi hilabetez, iluntzeko zortzietan izan dugu zita balkoian. Astelehenetik ez da musikarik. Horrenbeste desio dugun normaltasunaren lehen zantzua bada, hortaz. Baina horixe bakarrik, zantzu bat. Izan ere, COVID-19arekin kutsatzeko arriskua hor dago, gu noiz despistatuko zain. Batzuek arriskua gertuago sentitzen dute beste batzuek baino. Halare, alertan jarraitu behar dugu.\nBarrideekin harremanak sendotu ditugun garaiotan, ohikoa da balkoian ikusi orduko hizketan pare bat minutu igarotzea. Hala, aurreko egunean, etxepetik zihoala agurtu nuen bizilagun bat. BERRIA zeraman besapean. “Paseoa eman eta erreka bazterrean irakurtzen gelditzeko asmotan?”, galdetu, eta baietz esan zidan, asko estimatzen zuen emakume mendizale baten inguruko erreportajea argitaratu zutela Nafarroako Hitza-n, eta irakurtzeko asmoa zuela. Hizketaldia balio handiegirik gabeko horietako bat iruditu zitzaidan; igogailuko horietako bat.\nArratsaldean, etxeko buzoian Nafarroako Hitza-ko ale bat aurkitu nuen. Berehala ohartu nintzen barrideak utzitakoa izango zela. Antza, jabetu zen berak esandakoari ez niola arreta berezirik jarri. Azalean emakume bat zegoen. Hormatzar batean gora eskalatzen ageri zen. Mendian zuen habia zioen lerroburuak.\nArgazkiko emakume irribarretsua Miriam Garcia Pascual zen. Duela 30 urte hil zen Indian elur jausi batek harrapatuta, beste bi mendizalerekin batera. Berarentzat ezinezkoa zen mendian gora egin gabe zoriontsua izatea. Hori zen Garcia Pascualentzat aske sentitzeko modu bakarra. Ez zuen beste biderik topatu: “Txori jaio nintzen, eta inbidiaz egiten diet so lurrean zoriontsu bizi direnei”. Izan ere, kontziente zen bere bizimoduak eragiten zuen sufrimenduaz: “Min egiten dit nire bizimoduak maite ditudanei eragiten dien tristurak, baina kaiola batean sartuko banindute, ahituko nintzateke”.\nNorberak hartutako bideak ondokoei eragiten dien sufrimendua halako gordintasunean adierazteak barruak astindu zizkidan. Baina sekulako arrakala eragin zidan Mari Carmen Pascualek, mendizalearen amak, esandakoak. Alaba aske jaio eta aske bizi izan zela onartzen du. Alabaren nahiak jartzen ditu Pascualek lehen planoan, bere sufrimendua albo batera utziz. Hori baino maitasun adierazpen agerikoagorik gutxi egongo dira.\nIzan ere, norberak sufritzeko duen beldurrak besteei hegalak moztera behartzen du. Ondokoa galtzeko edo mintzeko beldurrak izoztu egiten gaitu, haren nahi eta desioak ezerezean utzarazteraino. Nahitaez, geurekoi jokatzen dugu. Pascualek, aldiz, alabak hartzen zituen arriskuak hartuta, ez du behin ere aipatzen kirola uztea nahi zuenik; jakin bazekien, pasa zitekeena pasatuta ere, horrela beharko zuela. Norberaren nahiak besteenen aurretik jartzen diren garaiotan, eskuzabaltasun eta benetako maitasunaren adierazle garbia da Mari Carmen Pascual. Urratzaile izan ziren beraz, bai ama eta baita alaba ere.


Urrezko ezpata-dantza Urrezko Dominean: Zorionak eta eskerrik asko Juanan eta Marian — dantzan.eus\nHemen zaude: Hasiera › Komunitatea › Kezka dantza taldea › Urrezko ezpata-dantza Urrezko Dominean: Zorionak eta eskerrik asko Juanan eta Marian\nUrrezko Dominena ekitaldi berezia izaten da beti, baina 2015ekoa bertan parte hartzeko zoriona izan dugun dantzarion eta musikarion oroitzapenean luzaroan oroituko dugu. Juan Antonio Urbeltzek eta Maria Angeles Arregik Gipuzkoako Urrezko Domina jaso dute 2015eko abenduaren 18an, eta bertan izan eta bertan dantzatzeko ohorea izan dugu Kezkako dantzariok, Usartzako txistulariekin, Argia, Haritz, Gure-kai, Arkaitz, Aurtzaka, Duguna eta Urki taldeetako dantzariekin batera.\nEzpata-dantza jarri zuenari ezpata-dantza\n2003 urtean deitu zigun Juan Antonio Urbeltzek Gipuzkoako Urrezko Dominaren ekitaldirako ezpata-dantza prestatu genezan. Gipuzkoako foru Aldundiak 1982an eman zuen lehen aldiz Gipuzkoako Urrezko Domina, Jose Migel Barandiaran-i hain zuzen ere. Ondoko urteetan Manuel Lekuona, Donostiako Orfeoia, Eibarko Armagin Eskola, Euskaltzaindia edo Jorge Oteiza, Eduardo Chilillda eta Juan Mari Arzak izan ziren Gipuzkoako Diputazioaren aitormen nagusia jaso zutenak.\nUrrezko domina ez da urtero halabeharrez eman beharrekoa. Horrela, 1998 eta 2003 bitartean ez zen behin ere eman, eta 2003an hirukote bat, Jose Maria Setien, Juan Zelaia eta Iñaki Gabilondo izendatu zituen Foru Aldundiak domina jasotzeko. Ekitaldia bera, protokolo aldetik errotu nahi zuen Diputazioak eta dantza aldetik horrelako ekitaldi bati zer zegokion galdezka joan zitzaion Diputazioa Juan Antonio Urbeltzi. Urbeltzek, azkar eman zien erantzuna: ezpata-dantza. Ikerfolk eta Argiako lantaldearekin ezpata-dantza prestatzeari ekion zioten, eta horrela iritsi zitzaigun guri bertan parte hartzeko gonbidapena.\nHarrezkero ezpata-dantza Gipuzkoako Urrezko Dominaren protokoloan oinarrizkoa da, eta 12 urtetan 8 aldiz atera da Gipuzkoako ezpata-dantza Foru Aldundiaren Jauregi aurrealdera. Ezpata-dantza aberastuz joan da urteotan, eta genero bereizketarik gabe eta Gipuzkoako hainbat herritako ezpata-dantzen ordezkaritzarekin osatuta egiten da gaur egun. Zer nolako poza eta emozioa, 2003ko dei hartatik 12 urteren buruan, nor eta Juan Antonio Urbeltz eta Marian Arregi izan ditugunean Urrezko Dominareki ohoratuak, eta haiek pentsatutako ezpata-dantza beraientzat dantzatuz.\nArgazkia: Eire Vila - dantzan.eus CC BY-SA\nOhiko ezpata-dantza eta ezpata-dantzari gonbidatu bereziak\nGipuzkoako Urrezko dominan ezpata-dantza sartu izanaz haratago, Gipuzkoako ezpata-dantza bera gaur egun ezagutzen dugu moduan, lau lerrotako taldearekin osatuta ziur aski ez litzateke izango Juan Antonio Urbeltz, Marian Arregi eta Argia dantzari taldearen ekarpenik gabe. Eta Argiaren lan horrek ekarri du XXI. mendeko ezpata-dantzen loraldia, besteak beste, Beasain, Arrate, Añorga, Andoain, Elgoibar, Iruñea edo Biarritzen tokian tokiko ezaugarriekin loratu dena. Ez da harritzekoa beraz, Urbeltz eta Arregi omentzeko ezpata-dantzak Urrezko Dominean egin ohi den ezpata-dantza protokoloa gainditu eta beste dimentsio bat hartu izana.\nIruñeko Aldapako San Ferminen ezpata-dantza ekarri zuten Dugunako lagunek Donostiara, Gipuzkoako ezpata-dantza adina Urbeltzen, Arregiren eta Argiaren emaritik edanez indartu dena, Gipuzkoakoarekin batera eskaini zen. Ez-ohiko ezpata-dantzen agerrialdia ez-ohiko ekitaldi baten ez-ohiko omenduentzat.\nHona argazki galeria zabalago bat:


Izerditan blai, Instituto Cubano de la Amistad con los Pueblos irakurri zuen noizbait Migelek atalburu batean eta, sartzen menturatu baino lehen, Partagas-a piztu zuen aulki batean atseden harturik. Atarian bi zutarri sendo eta balkonetan, ezker-eskuin, harriz landutako kalostra galantak zeuzkan apaingarri. Inguruko burdin hesiaren gibelean, itsaso hurbilaren hezetasunak zigorturik, zaindu gabeko lorategiaren erdian zegoen etxea. Hirugarren munduko edozein herrialderen enbaxada irudi zuen.\nAzken bafada bota, zigarro-muturra zanpatu eta eskaileretan goiti, Kubako banderaren azpitik iragan ondoren, etxe barneko itzalak irentsi zuen. Aldameneko bulegoetan zalaparta zebilen, baina harreran ez zegoen inor. Zumitzez egindako besaulkian jesarri zen zain. Handik luze samarrera, lenteak lepotik zintzilik, emazteki ilezuriduna ikusi zuen beregana zetorrela. Zutitu egin zen.\n— Tengo cita con Virgilio Montero —erran zion Migelek.\n— ¿Usted dise que se yama?\n— Miguel Salaberria.\n— Aguarde un momento.\nAteak zuriz, paretak beixez eta lurra buztin gorriz egindako lauza karratu zabalez osaturik zegoen. Argiak piztu gabe, nahiz oraino izerditan, kanpoko lanpa baino hagitzez atseginagoa egin zitzaion bertako giroa. Egonean asperturik, zokomiran hasi zen eta, inor ez baitzen ageri, pasillo baten hondarreko leiho garaira heldu zen. Aspaldi galdutako saurioaren zangoak ziruditen hiruzpalau zuhaitz korapilatsu aurkitu zituen patio barnean isilik. Idazkaria itzuli eta topatuko ez zuen beldurrez, bere lekura hurbildu zen eta, zain zegoela, olibaz jantzitako neska gazteak egin zion kasu. Eskuan zeraman kristalezko txarroa erakutsi eta ¿Juguito de toronha? eskaini zion abegiz.\nAzken tanta akitu arte edan zuen. Ordu erdi zain egon ondoren, bere enkarguarekin ahantzi ote ziren hasi zen pentsatzen. Urduri, bueltaka zebilela, harrera egin zion emaztekia atzeman zuen manpara baten gibelean telefonoz solasten. Urrun samar zegoen, baina begira ari zitzaion lenteen gainetik. Aurki deituko ziola irudi zuen; beraz, ordezkariari, hau da, Ainhoaren lagunari zer erran behar zion saiatu zen oroitzen.\n— No se encuentra, compañero —erran zion emaztekiak bihotzez sentituko balu bezala.\n— He cruzado el Atlántico —mintzatu zitzaion larritasun faltsu baten gibelean babesturik— sólo para estar con él.\n— Lástima, en este momento no se encuentra en la casa, pero si usted acude a eso de las dos, es probable que pueda resibirlo.\nEz zuen halako parada huts egiten ahal eta, azalduko zela agindu eta gero, karrikara irten zen kolore pixko bat hartzera. Aldapa koxkorra jaitsi eta bazterretako itzal apurrak probestuz, pasieran ibili zen dortoka baino mantsoago. Noizbait, Coppelia izeneko izozkitegi bat azaldu zitzaion bidera, eta ez zuen zalantza egin. Agerian antolatutako esparru lasaia zen; harrizko mahai biribila zegoen, hutsik, palmondo baten azpian. Izeberg tamainako izozkiak ikusi zituen aldameneko mahaietan, baina bazekien ez ziotela egarririk kenduko eta, zerrenda irakurtzeko tentazioan jausi gabe, juguito eskatu zuen deshidratatu baino lehen. Berehala hustu zuen ontzia eta, ez aspertzeko, aulkian norbaitek ahantzitako Granma hartu zuen esku artean.\n«Tregua en Bosnia».\nUztailaren 26ari buruzko artikulu luze bat ere bazetorren erdiko orrialdeetan, baina irakurtzen hasi orduko Ainhoarekin oroitu zen, eta bertze baterako utzi behar izan zuen. Iruñetik lekutu aitzin, Faltetsiko haut hura izan zen bere azken enbidoa elkarrekin gosaldu zuten egunean; ez zen, agi denez, gezurretan ari, zeren...\nTelefonoz deitu ziolarik, Faltesten haut erran zion berriz ere, eta Ainhoak ez zuen sekula deus aditzera ematen intentziorik gabe.\nObsesioaren familian sailkaturik zeukan Migelek amodioa. Neurriz kanpoko atxikipenarekin loturik zegoen bere ustean, baina, zorionez, eritasun iragankorra iruditzen zitzaion. Orratza ildoan trabatu zaion diskoaren gaitz bera harrapatzen zuen amoros gaixoak, eta gero eta sakonagoa bihurtzen zitzaion tamalez zuloa. Ezezkoaren aitzinean, gainera, larritzeko joera hartzen zuen eta, denborarekin izan ezik, ez zen sendatzen ahal, zeren...\nMaiteminduak bere bihotz atsekabetua zirikatzeko ohitura hartzen zuen mingainak kaltetutako hagina bezala; zenbat eta gehiago ukitu hainbat eta handiagoa bihurtzen zitzaion malenkonia.\nEz zeukan intentzio makurrik, eta ez zen inolaz errudun sentitzen, baina beharbada zuhaitzera igotzen lagundu eta eskailera erretiratu zion nahi gabe. Arkatzarekin idatzitako pasarte errebesa ogi-mamiarekin ezabatzen ahal zen bezala, bere burua anestesiatzeko eskatzen ari zitzaion akaso eta bere lagunak, ziur aski, nahiago zuen erromantizismoaren garretan erre.\nAldatu gabe irauten ahal zuen gauza bakarra aldaketa bera zela uste zuen Migelek, eta ez zuen bihotz-aldizkarietan agertzeko gogo handirik. Ez zuen korapilo errebesetan endredatu nahi, baina egia zor dio nork bere buruari, eta Ainhoak desio zuela jakiteak plazer ematen zion; nabarmen. Alderdi horri buruz ez zeukan zalantzarik, baina hondarrik gabeko itsasoan ari zen murgiltzen, eta egun hartarako aski zuela deliberatu zuen, bertzeak bertze, hitzordua zeukalako laster Virgilio izeneko batekin.\nTenoreko zebilen xahutzeko denborarik geratzen ez bazitzaion ere; beraz, zorrak kitatu eta etorritako bidetik abiatu zen begiak itsutzen zizkion eguzki gupidagabetik ihesi. Aldapan goiti jo zuen bazter ezezagunetatik, eta galdurik zegoela aitortu behar izan zion bere buruari. Oinezko batengana hurbildu zen eta etxe dotore bat erakutsi zion espaloiaren bertze aldean. Instituto Cubano de la Amistad con los Pueblos irakurri zuen bigarren aldiz Kubako banderaren gainean eta, errelojuari erreparatu ziolarik, hamar bat minutu berant zebilela konturatu zen.\nAtean agertu bezain fite, harrerako emazteki ilezuriduna etorri zitzaion bila. Pasilloan barna eraman zuen. Ordezkari batendako bulegoa baino gehiago, bilerak egiteko aretoa ematen zuen: egur iluneko mahai luze bat erdian eta kadirak, dozena bat, bazterraren kontra paraturik. Aspaldian pintatutako paretak izanagatik, xarma berezia zerion izpilikuaren koloreari, eta behialako urre arrea zuten oraino lurreko lauzek. Ispilutzar bat ere bazegoen zintzilik eta, ezker-eskuin, Marx eta Engelsen posterrak. Atearen kirrinka entzun zuen. Bi gizonezko ikusi zituen, gazteena begi-urdin eta bertzea beltzarana, ispiluan. Elkarrengana bildu eta eskua eman ondoren, ordezkariak hartu zuen hitza.\n— Virgilio Montero —erran zuen—, y acá, Julio Santamaría, secretario segundo de la organisasión del Instituto.\nIlea motz eta bibotea beltz, berrogei bat urte, aginduak ematen ohitutako gizona irudi zuen Virgiliok, eta bere lagunari —guayabera soinean; guajiroa, ziur aski— asmoak abian paratzeko ardura zegokiola ematen zuen.\nKargu eta erantzukizunen garrantzia nabarmentzeko beharbada, institutuaren ordezkariak hartu zuen bere gain Migelen aurkezpena egiteko ardura eta ohorea.\nAuskalo zer erran ote zion Ainhoak berari buruz, zeren...\n— Miguel Salaberria, ¿dihe bien? —galdetu zion—; abnegado internasionalista y jefe de la comisión organisadora de los actos de homenahe al insigne comandante Ernesto Che Guevara en la histórica siudad de Pamplona.\nBere itzalaren azpian ezkutatzeko gogoa egin zitzaion Migeli. Elkarrizketa behar baino gehiago luza ez zedin, ekimenaren alderdi orokorrak bazter utzi eta jaso berri zituen datu adierazgarri batzuk eman nahi zizkion jakitera, bertze batzuen artean, ia astebeteko presentzia ziurtaturik zeukatela egunkari eta irrati nagusietan, eta pare bat telebista prest zeudela urtemugari buruzko bizpahiru albiste emateko.\n— ¡De pinga! —iruditu zitzaion.\nOraino erabat lotu gabe zeudela, baina dozena bat hitzaldi kalkulatzen zituztela herriz herri —mugaren hegoaldean— eta mahai-inguru bat Iruñean berean. Gainera, jardunaldiei errematea emateko, aspaldiko jaialdirik hoberena ari ziren antolatzen eta, gauzak nahi bezala joanen balira, sei mila lagun espero zituzten.\n— ¡Retranca! —erran zuen Juliok miraz beterik.\nAinhoaren bidez jakinaren gainean egonen ziren orduko, baina, ustekabekorik gertatu ezean, bi kilo garbi biltzen ahal zituzten edo, beharbada, gehiago. Une hartan oroitzen ez zuen ospitale baten eskuetan uzteko asmotan zebiltzan. Gobernuz kanpoko erakunde baten bitartez igorriko zuten sos guzia, eta gero Institutuak hartuko zuen ardura. Ahalik lasterren eman nahi zituzten kontuak argitara, eta urtemugari buruzko dosierra agindu zien gabonetarako.\n— ¡Fantástico! —atera zitzaion Virgiliori bihotzetik.\nLaguntza bila ere bazetorrela eman zien jakitera Migelek. Ernesto Che Guevarari buruzko erakusketa xumea zabaldu nahi zuten Iruñean eta horretarako, argazkiak, oroigarriren bat —Arsenioren txapelarekin oroitu zen erremediorik gabe—, posterrak, bideoak, liburuak, egunkariak... behar zituzten haren bizitzaren lekuko. Era berean, adiskide, senide edo gerrillari ohiren baten presentzia beharrezkoa iruditzen zitzaien —hegaldia batzorde antolatzailearen kontura— mahai-inguruan parte hartzeko. Azkenik, nahiz eta jaialdirako partaiderik falta ez, kantariren bat —ez zen Carlos Pueblaren izena aipatzen menturatu— eraman nahi zuten Aprendimos a quererte, bertzerik ez bazen ere, bertako jendeari oroitarazteko.\nEgun batzuk behar izanen zituen Virgiliok, baina erantzun bat agindu zion hurrengo asterako. Ba omen zeukan lagun bat La Casa de las Américas izeneko erakundean, eta ez zuen eragozpenik ikusten hitzordu bat adosteko. Ikus-entzunezko materiala bertan eskuratzen ahal zuen, baina komandantearen inguruko jendearena eta kantariarena ez zegoen bere esku bakarrik, eta ez zion hitzik ematen ahal. Horrela, bada, elkartasun guzia eskaini ondoren, hoteleko telefonoa eskatu zion harremanak gordetzeko.\n— El asunto promete —erran zion Virgiliok asmoetan kide—. ¿Un juguito de toronha?\nEzetz ihardetsi zion Migelek.\n— ¿De piña?\nTxarro bete edanen luke, baina bilera akitzeko irrikan zegoen.\n— Entonses... —erran zuen xake-mate ematen duenaren ziurtasunarekin— ...un ronsito.\nEzker gaiztokoa iruditu zitzaion hirugarren ukazioa, eta samuraiak ere batzuetan amore eman beharra izaten duela deliberatu zuen. Ispiluaren azpiko armairu koxkor batean gorderik zegoen botila eta, bere lagunak arazo txipiren bat baitzuen urdailean, bi baso bertzerik ez zituen ekarri. Etiketa beltzeko bucanero onduak unearen garrantzia gogorarazi zion Migeli, baina atea jo zuten giroan laketzen hasi berritan. Elastiko zuria eta lenteak zintzilik zeramatzan emaztekiaren burua agertu zen egindako tartean, eta bilera amaitu behar izan zuten. Ordezkari nagusiak dei bat zeukan telefonoan zain, eta bigarrenak egin zion ateraino lagun.\nInstitutura heldu zelarik, korapilo bat zekarren zilkoaren bertze aldean, baina bitartekaritza lanak bete ondoren, harro zegoen. Olibaz jantzitako neska azaldu zitzaion berriz ere bidera. Ez zekarren toronha zukurik, baizik eta Moncadako kuartelaren aurka egindako erasoari buruzko liburuxka sorta. Ale bat eman zion Migeli pasadizoan eta, atariko eskailerak jaitsi baino lehen, bortzekoa eskaini zion Juliok esker onez.\nErakundea gibelean utzi zuelarik, inguruari erreparatu zion arretaz. Ez zuen baztertzen berriz etorri behar izatea. Urrunean geltoki bat atzeman zuen eta, zorionez, bere hotelera zeraman ibilbidearen zenbakia ageri zen seinalearen goiburuan. Ainhoak edozein unetan deituko ziola pentsatu zuen autobusean zihoala. Eskuinean, Maine guda-ontzia hondoratu zuen kanoitzarra ikusi zuen Riviera hotelaren aitzinean eta, ezkerrean, antxetak zebiltzan itsasoko uhin harro apartsuen gaindi jitoan. Agindutako lanak, beharrik, bide onetik zihoazen, baina bertzelakoa zen bere kezka, zeren...\nEz ote zen ari hurrengo berpizkunderako sobera puntu biltzen?


Hiru dirulaguntza lerro dira, lehiakortasun egoeran: erakunde bakoitzak jasoko duen diru laguntzaren ehunekoa puntukako banaketa sistema baten bidez erabakitzen da, onartutako eskabide guztiek diru laguntza jaso ahal izateko. Puntuatzen dituzten irizpideetako batzuk hauexek dira: proiektuaren kalitate teknikoa, programekin lotutako familia kopurua, euskara eta genero ikuspegiarekiko tratamendua, elementu berritzaileak, programaren iraupena, zein kolektibori zuzenduta dagoen, etab.\nBizkaiko Aldizkari Ofizialean argitaratu ondoren, honako hiru dirulaguntza lerro hauetarako dago irekita deialdia:\n1- Entitate sozialentzako laguntzak\nLaguntza honen xedea gaixotasuna, ezintasunak edo muturreko beharrizanak dituzten pertsonei laguntza emateko helburuarekin eratu diren irabazi-asmorik gabeko elkarteek garatutako programak finantzatzea da.\nDirulaguntza lerro honek 16.000 euroko zenbatekoa du, eta onuradunak Galdakaoko udalerrian bizi diren pertsonentzako programak garatzen dituzten erakundeak izango dira.\nEskabideak telematikoki egin ahalko dira, uztailaren 14ra arte.\n2- Garapenerako lankidetza gaietarako laguntzak\nHonen helburua garapen bideko herrialdeetan garapen sozial eta ekonomikorako lankidetza proiektuak edo programak finantzatzea da.\nLaguntza hauen onuradunak Bizkaian egoitza nagusia edo ordezkaritza iraunkorra duten irabazi asmorik gabeko erakundeak dira. Bete behar dituzten baldintzen artean, hauek daude: EAEko erregistro ofizialean bi urte baino gehiago eramatea, beren estatutuen arabera sexu, arraza edo erlijioagatiko bereizkeriarik ez egitea onarpen edo funtzionamendu prozesuan, eta estatu hauetan espreski islatu beharko da helburuen artean garapen bideko herrialdeei begirako garapen proiektu edo programak egitea dagoela edo dokumentazio frogagarrien bidez eremu horretan iraunkorki diharduela egiaztatu beharko da.\nAurten 36.963 euro daude dirulaguntza lerro horretarako. Eskabideak telematikoki egingo dira eta epea uztailaren 15ean amaituko da.\n3- Haurren aldi bateko egonalidietarako laguntzak\nGarapen bideko herrialdeetatik edo edozein hondamendik kaltetutako herrialdeetatik datozen haurren, edota bizimoduaren kalitatea hobetzeko helburuarekin osoko garapena izateko gaixotasunak edo egoera soziofamiliar kaltegarriak jasaten dituzten haurren aldi bateko egonaldien proiektuak edo programak finantzatzea da dirulaguntza lerro honen helburua.\nDirulaguntza horren zenbatekoa, guztira, 4.403 eurokoa da, eta Galdakaoko udalerriko harrera familiek egindako ekarpenak konpentsatzeko balioko dute. Eskabideak telematikoki egingo dira eta epea uztailaren 15ean amaituko da.\nDeialdiaren oinarriak, eskabide ereduak, proiektuen laburpen fitxak eta gainerako eredu normalizatuak Udalaren webgunetik jaitsi ahal izango dira: https://www.galdakao.eus/diru-laguntzak-subentzioak


Ziurtagiri Digitalaren garrantzia - GOIEKI · Goierriko Garapen Agentzia ·\nekintzaile,\tekintzailetza,\tDigitalizazioa\nInternetek eta teknologia berriek goitik behera aldatu dute kudeaketa burokratikoen egoera, eta horietako asko gaur egun modu digitalean egin daitezke.\nBeraz, BAI, enpresen kasuan nahitaezkoa da ziurtagiri elektronikoa izatea administrazioarekin edozein komunikazio eta izapide egiteko.Pertsona fisikoek, ordea, Administrazioarekin bide elektronikoz komunikatu nahi duten ala ez aukera dezakete.\nAutonomotan altan eman eta negozio baten kudeatzaile bilakatzen zaren unetik, beti edukiko dugu administrazio publikoekin izapideak egiteko beharra, hala nola zerga-aitorpenak aurkezteko, prestazio desberdinak eskatzeko, edo erretiroa hartzeko unea iritsi bada, dagokizun pentsioa eskatzeko. Izapide horietako asko ziurtagiri digitalei esker egin ditzakezu; ziurtagiri horiek gure nortasuna bermatzen baitute.\nZiurtagiri mota desberdinak daude, hauen artean ohikoenak hurrengo biak:\n1.- BakQ klabea\n- Erabiltzailea (erabiltzailearen NAN/AIZ)\n- Pasahitza (8 karaktere)\n- Koordenatuen jokoa, 16 posiziokoa (2021eko otsailaren 2a baino lehen eskatu bazenuen) edo SMS bidez telefono mugikorrera bidalitako kode bat.\nHerriko KzGuneetan lor dezakezu doanik.\n2.- Ziurtagiri profesionalak: IZENPE\nEnpresa pribatuei zein publikoei eta funtzionarioei zuzentzen zaie.\nTresna berri horren soluzio teknologikoek eguneko kudeaketa telematikoan eraginkortasun handiagoa lortzen lagunduko dute.\nHorrez gain, txartelaren titularrek txartel horrekin izapide digitalak egin ditzakete hainbat administrazio publikorekin, eta lanbideko barne-izapideetan ere erabil ditzakete.\nZiurtagiri horiek guztiak ziurtagiri onartuak dira, ziurtagiri digitalen artean seguruenak, eta horien sinadura elektronikoa legez onartuta dago, eskuzko sinaduraren parean. Ziurtagiri horiek 4 urteko balioa dute, eta IZENPEk arreta-zerbitzua eskaintzen die erabiltzaileei, ziurtagiriekin sortzen diren gorabeherei erantzuteko eta ziurtagiriak instalatzen eta erabiltzen laguntzeko.\nOraindik bueltak ematen ari bazara, ez izan zalantzarik! GOIEKItikjarduera ekonomiko batean ari bazara, ziurtagiri digitala eskatzea gomendatzen dizugu, edozein izapide erraz egin eta Administrazioarekin arazorik gabe kontsulta dezazun. Denbora eta joan-etorriak aurreztuko dituzu zure negozioan jarri ahal izateko!


Ondarruko txangoa - BlogaBogaBlogaBoga\n← ‘Klasikoen txokoa’ proiektuaren aurkezpena\n“Gauzek guk ematen diegun garrantzia dute” R. Saizarbitoria →\nIkasturteari amaiera emateko urteroko txangoa egin behar eta toki ezin aproposagoa aukeratu genuen, Ondarroa. Eguraldia ere aparta izan genuen, aurreko astean hezetasunak jota kexaka ibili ondoren eguzki beteko egun ederra izan baitzen asteartekoa. Donostiatik Debaraino trenez eta handik Ondarroara autobusez joatea zen gure asmoa baina hara non autobus gidari ipurterreak alde egin zigun Deban!\nHamaiketakoa eginda konpondu genuen ezustekoa… Ondarroara iritsi eta beste autobus bat Gardotzako industrialdera joateko, bertan HEISA kontserba lantegia bisitatu genuen.\nAtuna latetan ipintzen ari ziren emakumeak, arratsaldean antxoa iritsi zain.\nBisita atsegina izan zen eta lan nola egiten duten ikusi ahal izan genuen baina edonola ere lan gogorra eta desatsegina iruditu zitzaigun gehienoi.\nKontserba lantegian hainbat detaile txikiri erreparatu genien, plastikozko mantalak zintzilik eta lerrokatuta nola jasotzen zituzten esaterako.\nLangile bakoitzak bere aulkia, hemen ere euskaltegian bezala nork bere tokia dauka!\nOndoren Ondarroara itzuli eta zuzenean portura, izan ere antxoa enkantea ikusteko aukera polita eman ziguten.\nGehienoi ulertezina egin zitzaigun baina hiru itsasuntzi galiziar sartu zirela ikusi genuen.\nGuk arrandegian ordaintzen duguna baino askoz ere merkeago erosi zutela ere ikusi genuen baina antxoa ederra zen benetan, begira bestela!\nOndoren Sutargi jatetxera joan ginen, Zubi Zaharraren pare-parean. Famatu egin da azkenaldian bertako atun takoarengatik, garai batean Penalty tabernarena zen errezetarengatik. Bazkari bapoa eta goxoa eman ziguten bertan, berriro ere itzultzeko gogoz geratu ginen, bai horixe!\nGehienek goiz alde egin zuten baina bakarren batzuk hondartza aldera joan ginen halako eguraldi ederraz gozatu asmoz. Moby Dick-eko terrazan egon ginen eta ia-ia autobusak alde egin zigun berriro ere!\nData: 2013, ekaina 6 | Kategoriak Asteroko aipuak | Iruzkinak\n2 erantzun Ondarruko txangoa-ri\n9:28 am 2013/06/07\nAi! Eta beste batzuk azterketak zuzentzen!\nGure patuaren tristea!\n7:43 pm 2013/06/17\nAspaldian legatza prestatzen zuten, eta orain “ATUNA”?


Pribatutasun-Politika - Barakaldo Antzokia\nBarakaldo Antzokia > Pribatutasun-Politika\nIzena: BARAKALDO ANTZOKIA, S.A.\nHelbidea: Juan Sebastián Elcano,4 48901 Barakaldo / Bizkaia / España.\nHelbide elektronikoa: teatro@barakaldo.eus\nBizkaiko Merkataritza Erregistroan inskribatutako sozietatea, BI-511. orria, 111. atala, 161. folioan (aurrerantzean BARAKALDO ANTZOKIA).\nBARAKALDO ANTZOKIAREN interes legitimoa.\nIzaera pertsonaleko datuak mantenduko dira zurekiko erlazioa mantentzen den bitartean. Halaber, zuk zure kentzerako eskubidea erabil dezakezu.\nZure datuak BARAKALDO ANTZOKIAK baino ez ditu tratatuko, salbuespen honekin: ematen dizkiguzun datuak beste erakunde batzuei jakinarazi ahal izango zaizkie, BARAKALDO ANTZOKIAREN eta datuak laga dituenaren artean goian adierazitako egitekoekin zuzenean erlazionatutako helburuak betetzeko, adibidez, sarreren salmentaren kudeaketaz arduratuko den enpresari, sarrerak kobratzeko eta ordaintzeko gestioetarako edo haien bidalketarako eta banaketarako, eta baita legezko betebeharra duten erakundeei ere.\nZure eskubideak gauzatzeko idatziz zuzendu beharko zara BARAKALDO ANTZOKIAREN egoitzara, Elkano 4, 48901 Barakaldo, Bizkaia, Espainia edo, bestela, helbide elektroniko honetara idatziz, teatro@barakaldo.eus ondorengo informazioa jarriz: izena eta abizenak, helbidea jakinarazpen ondoreetarako, Nortasun Agiri Nazionalaren fotokopia edo PDFa eta eskatu nahi duzun eskubidearen eskaria, gaian “Datuen babesa” adieraziz.\nWEB GUNEAREN ERABILERA-BALDINTZAK\nwww.teatrobarakaldo.org web orriaren erabiltzailea izateak esan nahi du baldintza hauek eta gai honen inguruan aplika daitekeen legezko araudiak emandakoak irakurri eta onartu dituela. Edozein arrazoi dela-eta, baldintza hauekin ados ez bazaude, ez jarraitu web orria erabiltzen.\nBARAKALDO ANTZOKIAren profiletan, sare sozialetan, egindako iruzkinak gure web orrialdean argitaratu ahal izango dira; baita, iruzkin horietan jarritako argazkia/k ere.\nBARAKALDO ANTZOKIA argitalpen digitalaren softwarearen gaineko eskubide guztien titularra da; baita ere, bertan sartutako edukien inguruko Jabetza Industrialeko eta Intelektualeko eskubideena, eta, bereziki, web guneko orrialdeetako honako hauena: iturri-kodeak, testuak, irudiak, diseinua, logoak, programa informatikoak, animazioak, datu-baseak, markak, izen komertziala edo zeinu bereizlea, soinuak eta gainerako elementu grafikoak edo soinu-elementuak. Enumerazio hori ez da zerrenda itxi bat, adibide bat baizik, eta elementu horiek behar bezala babestuta daude Jabetza Intelektualaren eta Industrialaren inguruko Espainiako eta nazioarteko araudiaren arabera.\nWeb gune honetan argitaratutako materiala ezingo da inola ere erreproduzitu, aldatu, banatu, kopiatu, argitaratu edo hirugarrenei eman, BARAKALDO ANTZOKIAren idatzizko baimenik gabe. Beraz, testu honen aurkako edozein jarduerarekin jabetza industrialeko eta intelektualeko eskubideen inguruko araudia hautsiko da.\nWeb gunean jasotzen den informazio guztia, hau da, iruzkinak, iradokizunak edo ideiak, BARAKALDO ANTZOKIari doan emandako informaziotzat hartuko da. Modu horretan tratatzeko moduko informaziorik ez da bidali behar.\nDena den, web orrialde hau erabili ahal izango da betiere haren osotasuna errespetatzen bada eta jatorriko iturria BARAKALDO ANTZOKIAren web gune hau izan dela identifikatzen bada; ondorioz, edozein erabilera oker edo gunearen izaeraren aurkakoa dena debekatuta egongo da.\nBARAKALDO ANTZOKIAk erabili ahal izango ditu bere eskubideak defendatzeko beharrezko legezko ekintzak.\nOrrialde honetan agertzen diren eta BARAKALDO ANTZOKIArenak ez diren produktu eta zerbitzu guztiak beren jabeen marka erregistratuak dira, eta gure enpresak horrela onartzen ditu. BARAKALDO ANTZOKIAren web orrialdean soilik agertzen dira informazioa sustatzeko edota pilatzeko helburuarekin. Jabeek dagokien informazioa aldatzeko edo ezabatzeko eska dezakete.\nBARAKALDO ANTZOKIAk ez du izango foroetan, sare sozialetan edo hirugarrenek prestatzailearen web orrialdean modu independentean argitara dezaketen beste baliabideetan gordetako informazioaren eta edukien erantzukizunik.\nHala ere, LSSI-CEko 11. eta 16. artikuluak kontuan hartuta, BARAKALDO ANTZOKIAk konpromisoa hartuko du estatuko edo nazioarteko legedia, hirugarrenen eskubideak edo morala eta ordena publikoa kalte edo urratu dezaketen edukiak kentzeko edo, behar izanez gero, blokeatzeko.\nEra berean, BARAKALDO ANTZOKIAk eskubidea izango du web orrialdean jasotako informazioa eguneratzeko, aldatzeko edota kentzeko edo web gunea konfiguratzeko edo aurkezteko. Gainera, hori edozein unetan egin ahal izango du, horren gainean inolako erantzukizunik izan gabe.\nBARAKALDO ANTZOKIAren nahia da web guneak ahalik eta ondoen funtzionatzea eta sortzeko kontuan izan den helburua betetzea. BARAKALDO ANTZOKIAk ez du izango web gunean izan daitezkeen aldizkako akats tipografikoen, formalen edo zenbakizkoen erantzukizunik, ezta bertan jasotako informazioaren zehaztasunaren, edo funtzionamenduan izan daitezkeen disfuntzioen edo arazoen erantzukizunik ere. BARAKALDO ANTZOKIAk ez du bermatzen web guneak eta zerbitzariak birusik ez izatea, eta ez da arduratuko web gunera sartzeagatik edo sartzerik ez izateagatik sortutako kalteez.\nBARAKALDO ANTZOKIAk interesgarriak izan daitezkeen beste web orrialde batzuetara sartzeko aukera eman dezake. Esteka edo link horien helburua da Internet bidez interesa dakizkizukeen baliabideak errazago bilatzen laguntzea, eta, sarrerak on-line erosterakoan, lan hori kanal seguru baten bidez kudeatzea. Dena den, orrialde horiek ez dira BARAKALDO ANTZOKIArenak, eta ez ditu horiek gainbegiratzen. Hori dela-eta, ezin du horien eta ondoren aipatzen direnen erantzule egin: gune horietan ager daitezkeen zerbitzuak, estekatutako orrialdearen funtzionamendua, datuak erabiltzeko eta tratatzeko duten modua, egin ditzaketen arau-hausteak edo orrialde horietara sartzearekin edo horiek erabiltzearekin sor daitezkeen kalteak. Estekak ez du inolako loturarik sortuko BARAKALDO ANTZOKIAren eta eduki horien edo aurkitzen diren lekuetako pertsonen edo erakunde titularren artean…\nBARAKALDO ANTZOKIAk, bere kontura edo neurketa-zerbitzuak emateko kontratatutako hirugarrenaren kontura, cookie-ak erabil ditzake erabiltzailea web gunean nabigatzen ari denean. Cookie-ak fitxategiak dira, web zerbitzuaren bidez nabigatzailera bidalitakoak, erabiltzaileak nabigatzen ibili denean egindako jarduerak erregistratze aldera.\nBaldintza orokor hauek Espainiako legediak eraentzen ditu. Web gunearekin edo bertan garatutako jarduerarekin loturiko edozein auzi ebazteko eskumena Barakaldoko epaitegiek izango dute. Erabiltzaileak alde batera utzi beharko du egokitu diezaiokeen beste edozein foru.


Oinetako lokarrien fabrika - Txinako oinetako lokarrien fabrikatzaileak eta hornitzaileak\nErosketak egitera zoazenean, ohartu al zara oinetako askok oinetako lokarriak erabiltzen dituztela oinetakoak modan eta erakargarriagoak izan daitezen? Orokorrean, oinetako lokarriak luzera estandarraren jabe dira. Bere luzera ere pertsonaliza liteke. Kolore desberdinak, prozesu desberdinak eta material desberdinak, tamainak erabiltzen dira zapatetako lokarrietarako, bikaina bihurtuz. Zapatetako lokarrien laguntzarekin, oinetakoak ere bikainak dira. Koloreak kolore trinkoak dira. Kolore txirikordatuak, ortzadar koloreak, kolore ilunak distira eta errodadura kolore metalikoak. Zein kolore lotu liteke oinetakoekin? Oinetakoak modako kirol ikuskizunak badira, txirikordatutako kolore mistoak eta ortzadar koloreak erabil daitezke. Oinetakoak kolore arruntekin badaude, kolore trinkoak erabil litezke. Gauean zehar erabiltzen badira, ideia ona da "distira kolore ilunean" erabiltzea.Logotipoei buruz, batzuetan logotipoa oinetakoetan inprimatuta egongo litzateke baina batzuetan, logotipoa zapatetako lokarrietan gehi liteke. Logotipoa serigrafia, offset inprimaketa, inprimaketa sublimatua, ehundutakoak eta abar izan daitezke, eta horien artean ehundutako logotipoak kostu nahiko handiagoa du. Olinpiar Jokoetako eta Disney parkeko hornitzaile garrantzitsua izanik, gu hautatzeak prezioei, kalitateari, entrega datari eta saldu osteko zerbitzurik onenari buruzko inpresio sakona emango dizu. Jar zaitez gurekin harremanetan berehala!


Asteazkena, 11 Abuztua 2021\nHasi aurretik, chatbot bat zer den ikusiko dugu. Chatbot bat erabiltzaileekin testu-mezuen bidez komunikatzen den laguntzaile gisa defini dezakegu.\nNegozio digital orok jakin behar du salmentak ez direla oinarritzen soilik erabiltzaileak online dendan "erosi" sakatzean. Ezberdintasuna markatzeko eta, batez ere, mundu digitalean hazteko, garrantzitsua da bezeroarekiko harremanari eustea. Prozesu horri elkarrizketa bidezko merkataritza edo c-commerce esaten zaio. Erosketa amaitzean, bezeroek beren eskaerari buruzko informazioa nahi izango dute, eta zalantzak izango dituzte erosteko erabakia hartu aurretik.\nGus startup espainiarrak, bezeroaren esperientziari aplikatutako teknologietan espezializatuak, ziurtatzen du erabiltzailearekin zuzeneko elkarrizketa bat eginez, salmentak % 65 handitzea lortu ahal izango duzula. Era berean,erabiltzailearen gogobetetzea handitzea ere.\nGus Facebookek ziurtatutako enpresa bat da, bere mezularitza-kanalei buruzko irtenbideak garatzeko eta botak sortzeko.\nElkarrizketa-merkataritza chatbot-etatik abiatuta garatu zen, eta horiek web orrian edo app-an integratzen dira. GUS teknologia chatbot horietan oinarritzen da. Horri esker, edozein enpresak, bere tamaina edozein dela ere, komunikazio-plataformen bidez jo dezake.\nIrtenbide berritzaile hori automatizazioan eta adimen artifizialean oinarritzen da. Frogatuta dago automatizazioak hainbat plataforma kudeatzen eta bezeroari zerbitzua emateko esperientzia optimizatzen lagun diezaiekeela enpresei. Gainera, emaitza komertzialak bultzatzea, komunikazio zerbitzuak arintzea eta bezeroen iruzkin positiboak bultzatzea ahalbidetzen du, konpainiaren sortzaileetako baten esanetan.\nGUS plataformak bezeroei arreta emateko lanak automatizatzeko zerbitzua eskaintzen die konpainiei, % 75 inguru. Horri esker, kostuen % 60 aurreztu ahal izango da bezeroarentzako arreta-zerbitzuan.\nGUSek eskaintzen dituen irtenbide ugarien artean, marketin-kanpainak modu segmentatuan abiarazteko aukera dago. Honek edukia pertsonalizatu eta botoi interaktiboak sartzea ahalbideratzen du, erabiltzaileari esperientzia bat sortuz. Bestalde, enpresa askoren jakinarazpenak eta journey kustomer osoa automatizatzea eskaintzen du, integratuta dauden datu-iturriak direla eta (Shopify edo Salesforce).\nKomunikazio-plataformak, hala nola WhatsApp, Facebook Messenger edo Instagram, merkataritza elektronikoko app-ak edo webguneak, bezeroarekin harreman pertsonalizatua eskaintzen duten tresnak dira. Hauek, bere lehentasunetara egokitzeko aukera ematen dute.\nHootsuite eta We Are Social egunkariek egindako ikerketa baten arabera, sare sozialak gorabidean daude. Espainiarren % 80k egunero erabiltzen dituzte sareak, eta batez beste 2 orduko denbora igarotzen dute egunero. WhatsApp da liderra, eta YouTube, Facebook eta Instagram ditu atzetik.\nJaime Navarro GUSen sortzaileetako batek iragarri duenez, datozen urteetan elkarrizketa-merkataritzaren % 90 berehalako mezularitzako aplikazioen bidez egingo da, WhatsAppen bidez, esaterako.\nProba pilotua, luuna, bezeroarentzako arreta Instagram bidez\nGusek 65 bezero baino gehiago ditu Espainian eta Latinoamerikan. Horien artean Aquaservice, Juguettos, ONCE, Cursos CCC edo Gipuzkoako Foru Aldundia daude.\nLuuna Mexikoko e-commercearen kasuan, bi enpresek proba pilotu bat egin zuten. Markak azkar eta eraginkortasunez erantzun diezaieke bezeroei Messengerreko APIarekin. Emaitza positiboak eman zituen, enpresarentzako kritika positiboek eta salmentek gora egin baitzuten.\nLuunak 8 aldiz baino gehiago murriztu du erabiltzaileen mezuei erantzuteko denbora, markari buruzko aipamen negatiboak erdira jaitsi ditu eta bihurketa-tasa % 10 handitu du.


Admin, Autor en Asti Leku ikastola\nAgenda 21eko “Zientzaren artea” argazki txapelketa\nAgenda 21eko “Zientzaren artea” argazki txapelketa Gogoratuko duzuenez, Asti Lekuko kultur astean Agenda 21-ekoek “Zientziaren artea” izeneko argazki lehiaketa antolatu zuten. Irabazleak Irati Telletxea eta Paula Castro izan dira. “Zorionak!! Hauek bai argazkilari bikainak!! Espero dugu datorren ikasturtean berriz parte hartzea”- dio Mª Luisa Bengoetxea Asti Lekuko Agenda 21eko arduradunak.\nIkasturte bukaera gero eta gertuago…\nIkasturte bukaera gero eta gertuago… Ikasturtearen bukaera gero eta gertuago daukate ikasleek, eta azterketak dagoeneko bukatuta daudenez, ekintza bereziak antolatzen ari dira errekuperaziorik ez daukatenentzat, ikastolaren barruan zein kanpoan. Hona hemen adibide batzuk: • Dena gainditu duten DBHko ikasleak zenbait ekintza dibertigarri ari dira burutzen egunotan, eta horrela laburtu digu […]\nIbilaldia 2020 martxan da!\nIbilaldia 2020 martxan da! Ibilaldia 2020 jadanik martxan dago. Ekainaren 6an prentsaurrekoa egin zen Lekeitioko Azkue ikastolarekin. Aurten izandako laguntasun uholdeagatik eskerrak eman ondoren, Ibilaldia berriaren helburuak azaldu eta logoa eta eslogana aurkeztu ziren.


Internetek Desagerrarazi Dituen Negozioak\nInternetek Desagerrarazi Dituen Negozioak –\nAzkenaldian, denda txikiak desagertzen ari dira pixkanaka. Gertaera hori, gure herrietan ez ezik, hirietan ere gertatzen ari da. Lehen arropa-dendak edo zapata-dendak ziren lokalek, pertsiana jaitsi dute eta “salgai” edo “alokagai” kartela jarri dute. Atzo jakin nuen “Novedades Alonso”-k, nire auzoan 60 urte baino gehiago zeramatzan saltokiak, itxiko duela erretiroa hartzeagatik. Pena handia eman dit oroitzapen asko burura etortzen zaizkidalako. Nire amamak beti, han, arropak erosten zizkigun, eta nire amak gauza bera egiten jarraitzen nuen. Duela urte batzuetatik, horrelako kasu asko gertatu dira. Gure auzoaren itxura nabarmen aldatu da, eta nire aburuz, txarrerako.\nDuela urte asko, gure auzunean, askotariko dendak zeuden: zapata-dendak, arropa-dendak, harategiak, arrandegiak, liburu-dendak, mertzeriak eta abar. Kaleak jendez beteta zeuden saltokitik sartu eta irten. Han auzokoek topo egiten zuten, eta berriketan aritzen ziren. Azken batean, adiskidetasun-harremana mantentzen zen. Zoritxarrez, hori guztia galdu egin da.\nGaur egun egiten diren etxebizitza blokeen beheko solairuetan ez dituzte lokalik egiten. Zertarako, ziurrenik salduko ez badituzte?\nInternet-ek negozio asko irauli ditu.\nInternet-ek erosteko eta saltzeko paradigma aldatu du. Interneti esker -edo Interneten erruz- gauza asko irauli dira. Onerako… baina baita txarrerako ere. Adibidez, kioskoak ia desagerarrazi ditu. Orain egunkari eta aldizkariak ez dira hainbeste saltzen. Orain, zu orain egiten ari zarenari esker -alegia, pantaila batez irakurri- ez dugu paperik behar. Hori dela eta, argitalpen horiek saltzen zituzten lokalak eta langileak, azken 5 urteotan, ia guztiz desagertu dira. Soilik hiri handietako erdiguneetan geratzen da baten bat.\nInterneten ondorioz, bidaia-agentziak eta bankuen sukurtsalak ere kaleetatik izugarri murriztu dira. Enpresek bilatzen dutena da, hain zuzen, kontsumitzaile edo bezerook den-dena interneten bidez egin dezagula. Horrela, haiek lokala aurreztu dezakete. Eta horrekin batera, langileak, zergak, garbiketa, biltegia, mantenimendua…\nOro har, dendari minoristak, hots, azken kontsumitzaile partikularrari saltzen dioten zapata-dendak, arropa dendak, elektrotresna dendak, liburudendak eta abarrei lehiakide handia atera zaie: Amazon eta antzeko plataformak (eBay, Aliexpress…). Hauek denetarik biltzen dute. Gastuak murrizten dituzte denda fisikorik gabe. Eta hainbeste indarra dutenez, saltzaileei edo ekoizleei presioa egin ahal diete.\nAurretik bazetorren mugimendua: enpresa erraldoiek txikiak jaten dituzte. Merkataritza-guneak eta katea handiak.\nNire aburuz, dena hasi zen Eroski eta Carrefour bezalako supermerkatu handien etorrerarekin. Hirien kanpoaldean merkataritza-guneak eraiki ziren.\nJendeak erosketak egitera supermerkatura joateaz gain, aukera aprobetxatzen zuen era guztietako produktuak erosteko. Izan ere, saltoki-guneetan denetariko dendak ireki ziren. Gainera, denda gehienak frankiziak zirenez, artikulu asko eta oso prezio onean eskain zitzaketen. Auzoko dendak ezin izaten ziren prezioan eta eskaintzan lehiatu haiekin. Egoera horren aurrean, auzoko merkatari askok bere negozioak itxi behar izan zituzten.\nEra berean, azpimarratu nahi nuke, Zara, Mango, Primark….bezalako arropa-denda kate handiek kalte izugarria egin dietela, eta eredu garbi ikusi dugu hiritetako alde zaharretan, non betiko dendak desagertu diren. Orain, denda independienterik ez dago apenas. Okindegiak edo liburudendak ere kate batean sartzen ez badira, zailtasun handiak dituzte. Familia negozioak izaten dira, baina euren kabuz nekez egiten dute aurrera.\nGainera, supermerkatu kateak herrietako kanpoaldetik auzoetara ere sartu dira azken hamarkadetan. Hortaz, harategi/urdaitegi, arraindei, gozotegi eta okindegiak, besteak beste, kontzentratu egin dituzte lokal bakanetan.\nNola lortu egoera zail honetan bizirik irautea? Merkataritza-elkarteak Udalekin batera, ekimen asko sortzen ari dira bezeroek ekartzeko eta lortzeko auzoan eros dezaten. Esate baterako, noizean behin, bono-dendak ateratzen dituzte, eta arrakasta handia dute auzokideen artean. Baina kanpaina hauen eragina oso mugatua da.\nMomentuz internet eta enpresa handien aurrean eusten dutenak hurrengoak dira: ileapaindegiak, farmaziak, ostalaritza (tabernak eta jatetxeak), estankoak eta frutadendak. Aipatu beharra dago, farmaziak eta estankoak lege bereziak arautzen dituela. Tabakoa edo medikamentu batzuk soilik saltoki hauetan saldu daitezke.Baina, aurrekoak salbuespenak baino ez dira. Hortaz, geure buruari galdetu behar diogu: Zein eredu nahi dugu gure kaleetan? Jasangarria da ingurugiroaren ikuspegitik edozein produktu garraiolari batek gure etxera eramatea?\nInternet, merkataritza, salmenta ereduak\nIñaki Aginaga Beristain in memorian\nEuskal Errepublikari bai


La Milagrosa ikastetxea eta Ikastolen Elkartea | Ikastolen Elkartea\nLa Milagrosa ikastetxea eta Ikastolen Elkartea\nJakina den moduan, Ikastolen Elkarteak denbora eman du Barakaldoko La Milagrosa ikastetxearen hezkuntza komunitatearekin harremanetan, ikastetxe horrek bizi duen krisi gordinari irtenbide duin eta bideragarri bat emateko helburuarekin. La Milagrosako hezkuntza komunitateak hezkuntza kooperatiba bihurtzeko eta Ikastolen Elkarteko kide bilakatzeko asmoa adierazi zuen. Hori dela-eta, eraikinaren jabe den Miranda Fundazioarekin eraman duten negoziazioan ere aholkularitza lanetan aritu da Ikastolen Elkartea.\n3 eta 16 urte bitarteko ia 400 ikasle eta 40 langile (irakasle eta ez irakasle) ditu egun La Milagrosak. Hijas de la Caridad kongregazioak kudeatu du orain arte, baina iragarri zuen abuztuaren 31n proiektua amaitu egingo duela. Kongregazio erlijiosoak ikastetxearen kudeaketa utzita ere, gurasoak eta langileak prest ziren proiektuari eusteko, eta kooperatiba bihurtuta, Ikastolen Elkartean bazkidetzeko asmoa zuten. Hala adierazi zitzaigun, eta helburu horrekin hasi zen Ikastolen Elkartea hezkuntza komunitatea aholkatzen eta Miranda Fundazioarekin bitartekari lanak egiten.\nIkastetxearen bideragarritasun plan bat marraztu zuen EHIk eta kooperatiba sortzeko hainbat aukera proposatu zizkion La Milagrosako komunitateari. Bideragarritasun planak aurreikusten zuen alokairua 100.000 euroren inguruan kokatzea, gainontzean ezingo litzatekeelako ikastetxearen etorkizuna bermatu.\nOrdea, beste bide bat jorratzea erabaki zuen La Milagrosako komunikatateak, eta duela bi aste plazaratu zuen publifikazioaren aukera.\nGurasoek eta langileek ikastetxea publiko egiteko eskaera eginda, Ikastolen Elkarteak ulertzen du albo batera utzi dutela kooperatiba bihurtu eta EHIko kide izateko aukera. Ondorioz, Ikastolen Elkarteak ere bertan behera utzi ditu orain arte aurrera eramandako aholkularitza eta bitartekaritza.


About: Eyre (ibaia)\nArtikulu hau ibaiari buruzkoa da; beste esanahietarako, ikus «Eyre». Eyre edo Leyre (okzitanieraz: Eira) Frantziako hego-mendebaldeko ibaia da, Landetako basoa zeharkatzen duena. Ibaia bi ibaiadarren lotunean sortzen da: * Grande Leyre (Leyre Handia), ibilgune nagusia, Mousteytik baino lehen, * Petite Leyre (Leyre Txikia), ibaiadar nagusia. Eyre akitaniar hidronimo arrunta da (adibidez, Eyres-Moncube udalerriaren izenean agertzen dena) eta L' artikulu erromanikoaren aglutinazioa besterik ez da.\nArtikulu hau ibaiari buruzkoa da; beste esanahietarako, ikus «Eyre». Eyre edo Leyre (okzitanieraz: Eira) Frantziako hego-mendebaldeko ibaia da, Landetako basoa zeharkatzen duena. Ibaia bi ibaiadarren lotunean sortzen da: * Grande Leyre (Leyre Handia), ibilgune nagusia, Mousteytik baino lehen, * Petite Leyre (Leyre Txikia), ibaiadar nagusia. Eyre akitaniar hidronimo arrunta da (adibidez, Eyres-Moncube udalerriaren izenean agertzen dena) eta L' artikulu erromanikoaren aglutinazioa besterik ez da. (eu)\nEyre (ibaia) (eu)


113. ALDIZKARIA - 2021eko maiatzaren 14a - BEREZIA\n16/2021 FORU AGINDUA, maiatzaren 14koa, Osasuneko kontseilariak emana, zeinaren bidez aldatzen baita Osasuneko kontseilariaren maiatzaren 9ko 13/2021 Foru Agindua, berariazko prebentzio neurri apartekoak hartu zituena Nafarroako Foru Komunitaterako, COVID-19ak eragindako egoera epidemiologikoak izandako bilakaeraren ondorioz.\nMaiatzaren 9an onetsi zen 13/2021 Foru Agindua, maiatzaren 9koa, zeinaren bidez berariazko prebentzio neurri apartekoak hartu baitziren Nafarroako Foru Komunitaterako, COVID-19ak eragindako egoera epidemiologikoak izandako bilakaeraren ondorioz. Foru agindu hori berretsi zen Nafarroako Justizia Auzitegi Nagusiko Administrazioarekiko Auzien Salaren maiatzaren hamaikako 65/2021 Autoaren bidez, salbu eta Nafarroako Foru Komunitatean gauez zirkulatzeko askatasuna mugatzea eta terrazen, janaria etxera eramateko zerbitzuen, kanpoko kirol-instalazioen, haurren jolastokien eta funtzio anitzeko aretoetako kanpoko espazioen ordutegia murriztea.\nAurreko asteekin alderatuta, egoera epidemiologikoak hobera egin du, eta Nafarroa 3. alerta-mailara igaro da. Zehazki, maiatzaren 13an, 14 eguneko intzidentzia metatua 255 da, 7 egunekoa 110 da, eta ratioa 2,6 da (beheranzko joera du); beraz, egokitzat jotzen da neurriak malgutzea, une honetako egoera epidemiologikoa kontuan hartuta.\nForu agindu honetan ostalaritzaren sektorearen gaineko neurriak malgutzen dira. Barnealdeak irekiko dira, bi aukerarekin. Batetik, taberna berezi, ikuskizunetarako kafetegi, taberna, kafetegi eta jatetxeen lizentzia duten establezimenduak, baimendutako gehieneko edukieraren %30 okupatuz eta beste foru agindu batzuetan araututako zenbait baldintza betez; eta, bestetik, mahaietako aulkien arteko distantziaren arabera zehaztutako edukiera eta honako baldintza hauek betez: barnealdean mahai batetik bestera 2 metro egotea gutxienez aulkien artean; mahai bakoitzean gehienez 6 pertsona egotea eta mahaikideen artean gutxienez 70 cm egotea; jantokiko lokalak aireztapen egokia izatea, CO2 neurgailua izatea; lokaleko CO2 kontzentrazioa inoiz ez izatea 800 ppm-tik gorakoa; bezeroek bete beharreko neurri orokorrak (distantzia, eskuen higienea eta maskara) adierazten dituzten kartelak izatea; eta trazabilitate egokia bermatzea, behar denean erabiltzeko, COVID-19ak eragindako osasun-krisiari aurre egiteko prebentzio, euste eta koordinazio neurri urgenteak onesten dituen martxoaren 29ko 2/2021 Legearen 26. artikuluan xedatutakoaren arabera.\nOstalaritzako establezimenduetan edukiera malgutzeko aukera ematearen helburua da sustatzea, oro har, jardunbide egokien kode bat ezar dadin, bereziki aireztapenari dagokionez, halako establezimenduetan birusaren transmisioa murrizteko.\nBarnealdeko ordutegia 22:00ak artekoa izanen da; izan ere, kanpoaldean ez bezala, ebidentzia zientifikoen arabera barnealdekoetan kutsatze gehiago dira, batez ere ostalaritzan eta jatetxeetan, jateko eta edateko unean maskara kentzeagatik kutsatzeko arriskua areagotzen baita. Horregatik, eta askotan aireztapena ona ez delako, ezinbestekoa da espazio itxi horietan interakzio sozialeko denbora mugatzea.\nLehena.–Aldatzea lehen puntuko 3.1 apartatua Osasuneko kontseilariaren maiatzaren 9ko 13/2021 Foru Aginduan, zeinaren bidez berariazko prebentzio neurri apartekoak hartu baitziren Nafarroako Foru Komunitaterako, COVID-19ak eragindako egoera epidemiologikoak izandako bilakaeraren ondorioz. Testu hau izanen du:\n“3.–Ostatuak eta jatetxeak.\na) Kontsumoa baimentzen da taberna berezi, ikuskizunetarako kafetegi, taberna, kafetegi eta jatetxeen lizentzia duten establezimenduetan, baimendutako gehieneko edukieraren %30ean.\nd) Mahaiaren edo mahaien inguruan ezin izanen dira lau pertsona baino gehiago elkartu. Salbuespen gisa, gehienez ere sei pertsona elkartzen ahalko dira, baldin eta mahaiaren edo mahai multzoen neurriek 70 zentimetroko segurtasun-tartea bermatzen badute pertsonen artean.\nf) Kartelak toki nabarmenean izatea, bezeroek birusaren transmisioa saihesteko bete behar dituzten neurri orokorrak (distantzia, eskuen higienea eta maskara) adierazteko.\nh) Ahal dela, gomendatzen da establezimenduek aireztapen naturala izatea, edo mekanika behartua, airearen birzirkulaziorik gabe. Gomendatzen da, halaber, ahalik eta gehien aireztatzea eta airearen kalitatea neurtzea, CO2 neurgailuen bidez. CO2-aren kontzentrazioa milioiko 800 partetik gorakoa denean, gomendatzen da aireztapena handitzea edo jende kopurua gutxitzea, adierazle horretatik behera jaitsi arte.\ni) Ostatuen barnealdeak 22:00etan itxiko dira beranduenez.\na) Barnealdeko mahaietako aulkien artean gutxienez bi metro egotea.\nd) CO2 neurgailua izatea, eta lokaleko CO2 kontzentrazioa inoiz ez izatea 800 ppm-tik gorakoa.\nh) Puntu honetan jasotako establezimenduek erantzukizunpeko adierazpena aurkeztu beharko dute baldintzak betetzen dituztela adierazteko, bai eta establezimenduaren fitxa teknikoa ere. Bi dokumentuak foru agindu honen eranskinetan daude. Izapidea sinplifikatzeko, nahikoa da formulario digital bateratu hau betetzea eta bidaltzea. Nafarroako Gobernuaren zerbitzu-katalogoko fitxa honetan ere eskuratu ahal izanen da: ostalaritzako barnealdeak irekitzeko erantzukizunpeko adierazpena.\nFormularioa ez da paperean entregatuko Nafarroako Gobernuaren erregistro-bulegoetan; online bidali behar da. Behin inprimakia bidalita, establezimendua ireki ahal izanen da, administrazioaren baimena jaso beharrik izan gabe.\ni) Barnealdeak 22:00etan itxiko dira beranduenez.\nBigarrena.–Aldatzea lehen puntuko 3.2.2 apartatuaren c) letra Osasuneko kontseilariaren maiatzaren 9ko 13/2021 Foru Aginduan, zeinaren bidez berariazko prebentzio neurri apartekoak hartu baitziren Nafarroako Foru Komunitaterako, COVID-19ak eragindako egoera epidemiologikoak izandako bilakaeraren ondorioz. Testu hau izanen du:\nc) “Mahai bakoitzaren bueltan, gehienez ere, lau pertsona egonen dira. Salbuespen gisa, gehienez ere sei pertsona elkartzen ahalko dira, baldin eta mahaiaren edo mahai multzoen neurriek 70 zentimetroko distantzia bermatzen badute pertsonen artean. 70 cm baino gutxiagoko aldea edo diametroa duten mahaien eta/edo upelen bueltan gehienez ere bi pertsona egonen dira eta, kasu guztietan, eserita”.\nHirugarrena.–Aldatzea lehen puntuko 8.2 puntua Osasuneko kontseilariaren maiatzaren 9ko 13/2021 Foru Aginduan, zeinaren bidez berariazko prebentzio neurri apartekoak hartu baitziren Nafarroako Foru Komunitaterako, COVID-19ak eragindako egoera epidemiologikoak izandako bilakaeraren ondorioz. Testu hau izanen du:\n8.2.1. Baldin eta 3.1.1 puntuan ezarritakoa aplikatu behar bazaie, establezimenduek 30 pertsonako muga izanen dute barnealdean eta 50 pertsonakoa kanpoaldean ospakizunerako, eta, nolanahi ere, foru agindu honen 3. puntuan jasotako neurriak errespetatu beharko dituzte. Ulertzen da muga hori establezimenduko ospakizun bakoitzari dagokiola, ongi bereizitako eremuetan baldin badaude.\n8.2.2. Baldin eta 3.1.2 puntuan ezarritakoa aplikatu behar bazaie, establezimenduek 50 pertsonako muga izanen dute barnealdean eta 100 pertsonakoa kanpoaldean edo terrazetan ospakizunerako, eta, nolanahi ere, foru agindu honen 3. puntuan jasotako neurriak errespetatu beharko dituzte. Ulertzen da muga hori establezimenduko ospakizun bakoitzari dagokiola, ongi bereizitako eremuetan baldin badaude.\nLaugarrena.–Neurriak maiatzaren 20ra arte egonen dira indarrean, Osasuneko kontseilariaren maiatzaren 9ko 13/2021 Foru Aginduaren indarraldiarekin batera. Foru Agindu horrek berariazko prebentzio neurri apartekoak hartu zituen Nafarroako Foru Komunitaterako, COVID-19ak eragindako egoera epidemiologikoak izandako bilakaeraren ondorioz.\nBosgarrena.–Foru agindu hau Lehendakaritzako, Berdintasuneko, Funtzio Publikoko eta Barneko Departamentuko Aholkularitza Juridikora igortzea, Nafarroako Justiziari jakinaraz diezaion; igortzea, halaber, Nafarroako Osasun Publikoaren eta Lan Osasunaren Institutuko kudeatzaileari, Lehendakaritzako eta Gobernu Irekiko Zuzendaritza Nagusira, Gobernuak Nafarroan duen Ordezkaritzara, Barne Zuzendaritza Nagusira, Toki Administrazioaren eta Despopulazioaren Zuzendaritza Nagusira, Turismo, Merkataritza eta Kontsumo Zuzendaritza Nagusira, Enpresa Politikaren, Nazioarteko Proiekzioaren eta Lanaren Zuzendaritza Nagusira, Nafarroako Kirolaren Institutura, Osasun Zuzendaritza Nagusira eta Osasun Departamentuko Idazkaritza Tekniko Nagusira.\nSeigarrena.–Foru agindu honek 2021eko maiatzaren 17an hartuko du indarra, 00:00etan.\nIruñean, 2021eko maiatzaren 14an.–Osasuneko kontseilaria, Santos Induráin Orduna.\nErantzukizunpeko adierazpena, Nafarroan jatetxeak era ordenatu eta kontrolatuan irekitzeko baldintzak betetzeari buruz (PDFa).\nIragarkiaren kodea: F2108024


Ilusioa Euskadiko Agertokietan [MAGIAREN NAZIOARTEKO EGUNA 2022] - Eskena\nGaur, Magiaren Nazioarteko Eguna dela eta, gure agertokietan aurki ditzakegun magia ikuskizunen errepasoa egingo dugu. Ilusio handiak, komedia, magia gertutik… diziplina guztiak balio digu harritzeko eta edozein egun normala berezi bihurtzeko.\nImanol Ituiño Imanol Ituiñok ‘El mago en la botella’ ikuskizunaren birarekin jarraitzen du. Juan Pañosek zuzendutako ekoizpena eta Gonzalo Albiñanaren magia aholkularitzarekin. Agian ez duzu jakingo, baina mendeetan itxita egon den botila bat irekitzera zoaz. Bertan, magiaren historiako garai ezberdinetako lurrinak dituzten osagai asko daude: botila baten barruan sartuko den mago baten promesa, erabat inguratuta zirkuetan jarduteko gai den ilusionista, magiaren sekretu handiak argitzen dituen magoa… Otsailaren 20an ireki ahal izango dugu botila magiko hori ‘La Fundicion’en (Bilbao). Sarrerak HEMEN eros ditzakezu.\nBeste aldetik, Hodei Magoak bere magiarekin jarraitzen du Euskadiko herrri guztietan. Alde batetik, Ezinezkoaren Logika otsailaren 20an Astigarragan ikusi ahal izango da, martxoaren 27an Berangon eta apirilaren 10ean Durangon. Ezinezkoaren logikan arau bakarra dago: ez dago eskuraezina den ezer. Ordubetez baino gehiagoz “ezinezkoa errealitate bihur daiteke” Hodei magoari esker. Ezinezko ihesak, hainbat zatitan mozten diren gorputz atalak, igarpen imajinaezinak, eta bukaerako saio handia ikusi ahal izango ditugu. Bestalde, Harritzearen Abileziak geldialdi bat egingo du otsailaren 18an Abusun. “Ezinezkoaren logika” magia ikuskizuna, non ilusio handiak argiztapen muntai harrigarri batekin konbinatzen dira. Beste data batzuk kontsultatu eta sarrerak erosi HEMEN\nXabi Larrea bere zirku ikuskizun berriaren prozesu betean dago; ’Pin pang’ malabareak, zirkua, magia eta umore handiarekin. 2021ean Harrobia Eskenan izan zen bere lehen entsegunak egiten eta urtarrilaren 29an La Terminal aretoan erakutsi zuen bere «Work in progress» lana. “Pin Pang” umorezko zirku ikuskizun bat da, gure bizi mailaren bideraezintasunaz hitz egiten duena, bideratzen garen kolapsoaz eta gutxiagorekin bizitzera gonbidatzen duena. Bere estreinaldia gero eta gertuago dago eta ezin dugu bere arrastoa galdu. Gainera, ‘Pin Pang’ otsailaren 12an eta 13an izango da ikusgai Café de las Artesen (Santander) eta martxoaren 6an Lobo Aretoan (Arrigorriaga). Lortu Arrigorriagarako sarrerak HEMEN.\nKomediak eta magia bat egiten dute Dramagiaren azken ikuskizunean, 2006tik gure ilusioa pizten duen magia-konpainia, ‘Sin varita y con sombrer0‘. Dominique Legrand ilusionista frantsesak eta Chin-Chon artista txinatarrak beren imajinarioa aurkeztu digute. Dominique Legrand frantses magoak badu laguntzaile txinatar bat Chon dinastiakoa. Dominiqueren trebetasunak ez du ikaratzen Chin Chon, berak badauzka-eta jakitura eta adimenezko ahalak, eta ez dira Txan txa. Gag eta gong kolpez, mendebaldeko eta ekialdeko magiak bat egingo dute ikuskizun berezi honetan. INFORMAZIO GEHIAGO\nOtsailaren 11n eta 12an ezinbesteko hitzordua dugu Bilboko Campos Eliseos Antzokian “Magicians” Nazioarteko Ilusionismo Jaialdiarekin. Javier Botiak (Fool Us sariaren irabazlea), Jaana Scandariatok, G. Alexanderrek (RTVEko Pura Magiako finalista), Katerynak (munduko ‘quickchange’ onena), Gustavo Bioscak eta Xabier Tapiasek harrituko gaituzte gala zoragarri batean. Magicianserako sarrerak HEMEN eros ditzakezu.


HHZren bulegoa arratsaldez ere irekiko da - Berriak - Hernani\nCOVID-19ak sortutako pandemiaren ondorioz, HHZ-herritarren harrerarako bulegoko zerbitzuan zenbait aldaketa ezarri izan dira azken hilabeteotan. Konfinamendu garaian, aurrez aurreko arreta bertan behera gelditu zen eta telefonoz zein e-postaz eskaintzen zen zerbitzua.\nKonfinamendua arintzearekin batera, HHZ hasi zen bere onera itzultzen eta, aldez aurretik hitzordua hartuta, 9:00etatik 13:00ak arte eskaintzen hasi zen aurrez aurreko zerbitzua. Hilabete hauetan goizeko ordutegiari ordu erdi bana gehitu zaio lehen orduan zein itxiera orduan. Hala, egun, 8:30etik 13:30era dago irekita HHZ bulegoa.\nHurrengo pausoa arratsaldez irekitzea izan da. Hartara, pauso hori gaur bertan eman da eta, gaurtik aurrera, astearte eta ostegun arratsaldeeetan irekiko da bulegoa, 15:30etik 19:00etara. Goizez eskaintzen diren zerbitzu guztiak eskainiko dira arratsaldez ere.\nEsan bezala, bai goizez bai arratsaldez, hitzordua aldez aurretik hartu behar dute herritarrek 943-337000 telefonora deituta.\n2014tik, herritarren zerbitzura\nHHZ-Herritarren Harrera Zerbitzua 2014an ireki zen, komunikazio-kanal anitzeko plataforma bat bezala (aurrez aurrekoa, telefonikoa, telematikoa…), eta sei urte hauetan etengabe egin dira hobekuntzak, zerbitzua indartu nahian.\nHHZ bulegoan eskaintzen diren zerbitzuak


Ez dakigu ziurtasun osoz gaztelu honen izena Erdi Aroan eta gaur egun aldaera askorekin idatziko ote den. Talaia paregabea den Mirutegi edo Morumendi izaneko haitz zorrotz (837 metro i.m.g.) baten behealdean kokatzen zen gaztelua, Aizkorriko mendizerran, Arabako Lautadaren ekialdea behatzeko, Nafarroarako bidean. Hainbat historialarik gazteluaren sorrera XII-XIII. mendeetan aipatzen dute, mugazaintza lana egokitzen zitzaiolarik ingurua bi erresumen arteko muga bihurtu zenean. Iritzi horren arabera, gotorlekuak garrantzia hartu zuen Sandratiko bidearen erabilera indartu zenean euskaldunen erresuma saiheste arren Araba eta Gaztelatik itsasorako ibilbidean.\nDena den, handik ezer gutxi ikusten da Nafarroaren aldera eta horrek gotorleku zaharrago baten ideia sustatzen duten historialarien alde jokatzen du, Iruñako erresuma defendatzeko eraikia izan zela IX edo X. mendean esaten dutenak, Araxa edo Araia izenarekin. Haranetik zihoan Astorga-Bordele bidetik, gertu zeuden Erdi Aroan desagertutako herriak (Aistra eta Amamio) eta inguruan artzaintzari lotutako bide eta larreak egotea ere lagungarriak suertatzen dira iritzi horretarako. Aldamenean dagoen Eneolitiko-Brontzetik Burdin Aro II.era erabilitako Txuriturri herrixka lekukoa da ere.\nBestalde, San Adrian eta Gasteiz arteko bidaia mozte arren, Araia herriaren jaitsiera baztertu eta Zalduondora egokitu zuten bidea, dagoeneko gazteluaren haitz ondoan igaro gabe. Geroago, Erdi Aroan oraindik, are motzago izateko bidea, Galarretara jaisten zen.\nMarutegin ez dute indusketa lanik egin orain arte eta atxikitzen dizkioten aurkikuntzak, lur azalekoak dira: zilarrezko gerriko-belarri bat, 13 milimetroko botoi bat, eseki bat eta XIV eta XV. mendeko zeramika zati asko. Bestalde, haitzaren puntan dagoen dorrearen harlanduzko hormak kalitate handikoak dira, ziur aski XIV edo XV. mendekoak.\nGaztelu honen amaiera Sandrati tunelekoa baino lehenago gertatu zen, ez baitute aipatzen 1592an Arabako gotorlekuak ikuskatzean, nahiz eta gertu ibili. Bidearen eta erresumen mugen aldaketek egitekorik gabe utzi omen zuten gotorlekua eta haitzetako motakoa zenez, ez zen jauregi bihurtuz eraberritzeko gauza izan.\nAztarnei dagokienez, beti aipatu egiten da haitzaren goiko aldeko dorrea eta inguruko harresia, ikusgarrienak direla urrutitik ikusten baitira. Hala ere, haitzaren behealdean, hego-mendebaldean, terraza bat dago amildegitik gertu. Beheko esparru horri eusteko mota eta garai ezberdinetako hormak daude eta ez dute lerro bakar bat egiten.\nDorrearen hiru aldetako hormak zuzenak dira eta ekialdekoa, berriz, biribiltsua. Hormak 6 metroko luzerakoak dira gutxi gorabehera eta, behean, 130 metroko lodierakoak. Hegoaldeko horma ia desagertu da, han egongo zelarik sarrera. Horma hiru gorputz edo zatiz egina zen, harlandu txikiz, eta egungo gehieneko garaiera 5 metrokoa da. Gainaldean, dorrearen inguruan, harresi batek goiko barrutia egiten zuen, baina egungo aztarnak oso urriak dira.


Villa Giulia - Wikipedia, entziklopedia askea.\nVilla Giuliaren fatxada\nVilla Giulia Erroman dagoen villa bat da. Julio III.ak eraikiarazi zuen 1550 eta 1555 bitartean, garai hartan hiriaren muga zen tokian. Gaur egun, jabetza publikoko eraikin bat da, eta bertan dago Etruriar Museo Nazionala, arte eta tresna etruriarren bilduma ikusgarri bat.\n2 Ondorengo historia\nVilla, Vigna Vecchia izeneko Erromako gune batean eraiki zen, Parioli mendiaren magalean kokatua, herriazpiko villa eta atseden leku bezala.\nDiseinua[aldatu | aldatu iturburu kodea]\nVilla Giuliaren ninfeoa\nAita santuak, arteen ezagutzaile handia, eraikinaren hasierako diseinua, Jacopo Vignolari enkargatu zion 1551n eta 1553 arte. Edozein kasutan, ninfeoa eta lorategien beste egitura batzuk, Bartolomeo Ammannatik diseinatu zituen, guztia, Giorgio Vasariren gainbegiradapean. Michelangelok ere hemen lan egin zuen. Julio III.a aita santuak, zuzeneko interesa izan zuen egitasmo honetan, eta diru asko gastatu zuen villaren edertasuna gehitzeko, arkitektura manieristaren adibiderik delikatuenetako bat bihurtu zena.\nJatorrizko eraikinaren zati txiki bat baino ez da mantendu kalterik gabe, Tiber ibairantz hedatzen diren hiru mahasti hartuz. Villak, ohi zen bezala, hiri sarrera bat eta landa sarrera bat zituen, eta, beraz, bi mundu hauen artean zegoen, funtsezko kontzeptua Erroman. 1553an eginiko domina batek, villa osoa erakusten du, baina sekula eraiki ez ziren bi kupulakin.\nEraikinaren alde hiritarra, bi solairuko fatxada ilun bat da. Bere erdian, garaipen arku landatar bat du, modu aberatsean xehetasunez betea, eta, alboetan bi badia simetriko dituelarik. Fatxada, ertz bakoitzean, pilastra dorikoekin amaitzen da. Eraikinaren atzealdeak, hiru patioetarako lehenera ikuspegia duen logia bat du. Atzealdean, bisitaria kasinatik sartzen da, eta multzoaren bihotzera darama: bi solairuko ninfeo bat. Haitzurdinezko estatuekin apaindutako logia estaliko egitura hau, erdialdeko iturri baten inguruan eraikia dago. Iturri hau, Fontana dell'Acqua Vergine, Vasari eta Ammannatik diseinatu eta eraiki zuten.\nCasino della Vigna hala ezagutzen baitzen garai hartan, eta bere lorategiak, mahastien erdian kokatuak izan ziren.\nMartzelo II.a hil ondoren, bere ondorengoa, Paulo IV.a aita santuak, bildutako gauza guztiak konfiskatu zituen; villa zatitua izan zen eta eraikin nagusia eta lorategien zati bat, Kamera Apostolikoaren jabetza bihurtu ziren. 1769an zaharberritua izan zen, Klemente XIV.a aita santuaren ekimenaren ondorioz, berriz Italiak konfiskatua, 1870ean, eta Etruriar Museo Nazionalari emana XX. mendearen hasieran.\nMultimedia: Villa Giulia (Rome)\nKoordenatuak: 41° 55′ 06″ N, 12° 28′ 40″ E / 41.91833°N,12.47778°E / 41.91833; 12.47778\nOrriaren azken aldaketa: 27 azaroa 2019, 20:31.


UMAPi emandako subentzioak atzera bota dituzte, euskara sustatzen ez duelakoan – Izparringia\nEuskal Herria 2013(e)ko martxoak 13 Iruzkinik ez\n@zaldieroa-ren profileko argazkia\nP. Huarte Larraburu, @zaldieroa Twitterren, komikilari nafarrak martxoaren 8ko eguerdi aldean botatako txio-kexuak EJ-GVren belarrietara heldu dira, eta premiazko bilera batean adostu dute UMAPi emandako subentzioak kentzea.\n“Hau ez da euskara sustatzeko era” esan du Cristina U. Toledo sailburuak. “Ezin ditugu lasai onartu euskaltzale eta euskararen kontrako eraso hauek”. Izan ere, UMAPen ranking horretan euskaraz txiokatzen duten txiolariak agertzen dira, eta algoritmo baten bidez, rankinga osatzen da. “Uste dugu algoritmoa ez dabilela oso fin, ranking horretan ez baitira txiolari euskaldun asko eta asko agertzen”.\nAlgoritmoa berrikustea proposatu dio Cristina U. Toledo sailburuak CodeSyntax enpresari, eta egin ezean, isunen bat ere jaso dezake.\nJackson familiak salaketa jarri dio Xutik taldeari\nKlase-lasterketa jarriko dute martxan Britainia Handian\nBeste arazo bat! RT @izparringia: #UMAP.i emandako subentzioak atzera bota dituzte, euskara sustatzen ez duelakoan http://t.co/QovR6TfrB8\n2013(e)ko martxoak 13\nRT @izparringia: UMAPi emandako subentzioak atzera bota dituzte, euskara sustatzen ez duelakoan http://t.co/l5yaeSVvvY\nTo kritika @umapEU-ri!! http://t.co/tkVjZc5V8Q 😀 @codesyntax\nRT @urtzai: To kritika @umapEU-ri!! http://t.co/tkVjZc5V8Q 😀 @codesyntax\nAbokatuekin hitz egiten ari gara. @izparringia epaitegira eramatekotan, albiste iraingarri hau dela-ta: http://t.co/0gCCKJk5yT #gibeljaleak\nRT @umapEU: Abokatuekin hitz egiten ari gara. @izparringia epaitegira eramatekotan, albiste iraingarri hau dela-ta: http://t.co/0gCCKJk5 …\n.@umapEU “Gibeljale”. Hori bai berba polita 😉 http://t.co/Xe1BjijxSM #GaurkoHitza @izparringia\nNik atzekoz aurrera irakurri omen dut RT @umapEU: Abokatuekin hitz egiten ari gara…,albiste iraingarri hau dela-ta: http://t.co/ou0MPjVpug\nUMAPi emandako subentzioak atzera bota dituzte, euskara sustatzen ez duelakoan – http://t.co/8FaLNT48dk


Piezen hornikuntza - Shenzhen PhiliFast Electron Limited\nPHILIFAST-ek kalitate handiko marka osagai elektronikoen BOM bateratze zerbitzuak eskaintzen ditu, osagaien hornikuntza kate sistematikoa eta eraginkorra du eta bezeroentzako kostu txikiko PCB muntaia egiten du.\nBezeroen jatorrizko BOM datuak berrikusteko BOM ingeniaritza talde profesionala dugu.\nTaldeak urte askotako esperientzia du osagai elektronikoen identifikazioan, PCB ontzien ikuskapenean eta abarretan, eta aldez aurretik jatorrizko BOMean osagaien arazoak aurki ditzake.\nAdibidez, osagaien eredua osatuta dagoen, osagaien paketea PCB pad-arekin bat datorren, osagaiaren zenbakia argia den, etab., Ahalik eta gehien saiatuko gara, eskaera egin aurretik osagaien arazoak kentzen laguntzeko.\nBOM-eko etiketa osagai bakoitzaren eredua argia dela ziurtatzeko, aldi berean, osagaiaren marka argi eta garbi erabiliko dugu eta ez ditugu ordezko osagai ezezagunak erabiliko bezeroaren baimenik gabe.\nOsagai ez kritikoetarako, aukerako material alternatiboak emango ditugu bezeroaren erreferentziarako bezeroaren kostuak murrizteko.\nPHILIFAST-ek kalitate handiko hornitzaileei eta mundu osoko banatzaileei osagai elektroniko originalak erosten dizkie kalitate handiko PCB muntaketen esperientzia ziurtatzeko.\nGure enpresak epe luzeko lankidetza ezarri du osagai elektronikoen banatzaile garrantzitsuekin, besteak beste Arrow Electronics, Avnet, Digi-Key Electronics, Farnell Company, Future Electronics, Mouser Electronics, Newark eta Samtec.\nOsagaien kontratazioa da proiektuaren arrakastaren gakoa. Osagai baten kalitateak PCB produktu osoaren errendimenduan eragina izango du. Osagai hornidura kate osoa. merkatuan urriak diren osagaiak erosten laguntzen digu, baina entrega zehatza bermatzen du.\nOsagaien kostua murrizten eta epea laburtzen laguntzeko, aldizka kalitatezko fabrikatzaileen 8000+ osagai arrunt baino gehiago biltzen ditugu. Gure piezak bermatzen ditugu eta gure stocketik aukeratzera animatzen zaitugu.\nOhiko erresistentziei, kondentsadoreei, diodoei eta abarrei dagokienez, gure enpresak inbentario erreserba jakin bat du osagai horiek ekoizpen prozesuan eragindako galerei aurre egiteko eta osagaien galerek eragindako entrega atzerapena ekiditeko.


Agate Deuna - Auñamendi Eusko Entziklopedia\nAgeda Deuna orokorki, Agate edo Gadea izenez ere ezagutzen da: Ama Birjina eta martiria. Hagiografiari kasu eginez Sizilian jaio zen 230. urtean. Decioren jazarpenean zehar Palermon bizi zen. Dena den Catanian egin zuten martir (bi herriak Siziliakoak dira). Quincianok berarekin ezkontzea nahi zuen, baina Agatek, kristaua izaki, muzin egin zion harekin ezkontzeari. Hori izan zen, hain zuzen, bere martiriaren arrazoia. 251. urteko otsailaren 5ean hil zen espetxean. Kristauek egun Cataniako katedralak hartzen zuen lekuan ehortzi zuten. Elizak otsailaren 5ean haren omenezko jaialdia ospatzen du.\nAbesti eta elezahar ugari dago bere biografia eta zoritxarreko heriotzari buruz.\nJose Maria Iribarrenek ahanzturatik berreskuratutako Nafarroako kantu herrikoi batek hala dio:\n"Etsairik gabeko santuen Agate Deun Txit Loriatsua, nola mozten den ogia halaxe moztu baitzizkioten bularrak"; (Itzulpen moldatua gaztelaniatik).\nJarraian agertzen den erlijio-erromantzearen azken bi lerroaldetan krudeltasun hori ageri da. Bertsioa Jose Camon Aznarrena da:\nHainbat mendez Agate Deunari dei egin zaio bularretako gaixotasunak sendatze aldera. Ez da harritzekoa inude eta galdatzaileen zaindaria izatea. Suaren eta erreduren aurkako babesa eskatzen zaio eta emakumeek bularretako gaitzen aurkakoa.\nSantu hori oso ospetsua izan da Euskal Herrian; horren erakusgarri dira haren omenez eraikitako ermita ugariak.\nGurutze Arregik jaso zuenez, bularretan arazoak zituzten edo esne gutxi zuten Bizkaiko emakumeek Dimako Agate Deunaren ermitara joaten ziren. Gerriko minak izaten zituzten gizonezkoak ere hara joaten ziren babes eske.\nHalaber, Bidanian (Gipuzkoa) emakumeak bertako Agate Deunaren ermitara joan ohi ziren, erditze ona eta bularretako gaitzen aurkako babesa eskatuz. Era berean, Soraluzeko Agate Deunaren ermitara (Gipuzkoa) joaten ziren beren haurrei bularra emateko arazoak zituzten amak. Otoitz egin, kandela piztu eta zegokion limosna uzten zuten.\nAntzuolako Agate Deunaren ermita oso estimatua da garatxoak sendatzeko ahalmena dela medio. Horretarako, ermita askotan ohikoa den prozedura bat jarraitzen da, hots, txanpon batekin garatxoa igurtzi eta, ondoren, txanpon hori limosna modura utzi, otoitza egin aurretik.\nOn Joxe Migel Barandiaranek kontatzen zuenez, Alonsotegiko (Bizkaia) Agate Deunaren ermitan santu hori irudikatzen zuen marmol zuriko irudi bat zegoen, burua gorputz-enborretik bereizia zuena. Buruko mina pairatzen zutenak sakristiaren ate batetik sartzen ziren, santuaren burua eskuetan hartu eta beste atetik irteten ziren. Hori hiru aldiz jarraian eginez sendatu egiten ziren.\nResurreccion Maria de Azkuek elezahar hau jaso zuen Barkoxe herrian (Zuberoa):\n"Agate Deunaren eguna izan arren, etxekoandreak labea jarri zuen. Katu batek ogi-orearen zati bat jan zion.\n- Kendu hortik, katua -esan zuen berak-, eta orduan Agate Deunak bere erantzuna bota zuen:\n"Ez naiz katua, bai aldiz Agate Deuna (Ageda), eta atzera begiratu zuen eta, gero etxea sutan zetzala ikusi zuen. Horregatik, Agate Deuna egunez hemen ez zen laberik ipintzen eta, garbiketarik ere ez zen egiten"; (itzulpen moldatua gaztelaniatik)\nUrzainkin (Nafarroa), ahuntza bere baratzean azak jaten harrapatu zuen gizonari gertatutakoa kontatzen zen. Makila batekin astintzeko gerturatu zenean ahuntza zutik jarri eta Agate Deuna zela esan zion.\nOraindik orain herri askotan, egun horren bezperan ezkilak sutsuki eta luze jotzen dira, beste edozein jaiegunetan baino nabarmenago.\nMariano Estornes Lasak argitaratu zuenez, Izaban, Erronkariko bailaran (Nafarroa), mutikoek ezkilak jo eta kalez kale ibiltzen ziren eskean, zera oihukatuz: "Agate Deuna harroa eta iharra". Egileak dioenez, oihu horrekin ezkilen soinua antzeratzen zuten.\nArabako zenbait lekutan neskek arratsaldeko ordu bietatik lauetara jotzen zituzten ezkilak eta mutikoek iluntzeko zazpietatik zortzietara eta gaueko hamaiketatik gauerdira arte.\nAzkenik, Estornesen arabera, 1933an, artean, Ablitasen (Nafarroa) sutzar txiki bat pizten zen kanpandorrean. Ez da harritzeko kontua, izan ere, guk jakin dugunez, beste leku batzuetan ezkilak jotzeaz arduratzen ziren mutilek gaztainak erre ohi zituzten kanpandorrean bertan. Dirudienez, hori eginda udako ekaitzak baretzea lortzen zuten.\nBerriro Resurreccion Maria de Azkue hartuz, Bizkaian Agate Deunaren bezperan parrokia eta ermitetako ezkilak jotzen zirela kontatzen zuen, ilunabarrean hasi eta gauerdira bitartean. Eta, itxura batean, egun horretan (otsailak 4) eskale-multzoak "ibiltzen dira auzo guztietan etxez etxe, ezkilak jotzeaz arduratzen direnentzat dirua jasotzeko".\nAntzinako eskeetan eskaleek elikagaiak jasotzen zituzten: arrautzak, lukainkak, etab. Ondoren, askari edo afari legea eginez jaten zuten guztia. Zenbaitetan, neskatoak gonbidatzen zituzten askari edo afari horietara.\nKripanen (Araba) mutilak kapaz jantzita joaten ziren mezara eta egun horretarako alkatea izendatzen zuten eta, baita aguazilak ere.\nAgate Deuna eguneko koroak\nAgate Deunaren bezperan, hots, otsailaren 4ko ilunabarrean, adin guztietako pertsonak elkartzen dira martiriaren omenezko kopla ezagunak kantatuz bide, auzo eta baserrietan barna ibiltzeko. Jatorriz, gaztaroa berresteko eguna izaten zen. Horrela, Arabako zenbait herritan alkateak aginte-makila gazte bati uzten zion. Hala, egun horretan hura izaten zen agintari nagusia. Bezperan, gauez, ezkilak alaiki jotzen ziren giro pixka bat sortzeko. Eta gonbidapen on batekin ospatu ahal izateko, gazteek eske bat antolatzen zuten, koplari baten laguntzaz egiten zena. Hori da, hain zuzen, tradizio horretatik geratu zaigun azken arrastoa.\nHirurogeiko hamarkadan, gutxi gorabehera, emakumeak era guztietako ekitaldietan maizago parte hartzen hasi zirelarik, eske horren sona nabarmen areagotu zen. Garai hartan, eskean ateratakoa ikastoletara bideratzen zen. Beste zenbait kasutan, preso politiko eta haien senitartekoei ematen zitzaien eskean lortutakoa. Beste batzuetan, aldiz, norbere gozamenerako baliatzen zen lortutakoa edo karitatezko ekintzetara bideratzen zen (babes-etxeetara, zaharren egoitzetara, etab.).\nGaur egun, ohikoa da eskaleek (mutilek) tratularien jantzi tipikoak janztea, hau da, galtza ilun edo milarraiazkoak, blusa beltz handia, txapela eta abarkak. Emakumeak, berriz, baserritarrez janzten dira. Guztiek makila bat eramaten dute eskuan, abestien erritmoari jarraituz lurra kolpatzeko.\nAbestiei dagokienez, errepika finko bat dago eta bertsolariak eskea egiten zaion pertsonaren arabera, inprobisatu egiten du. Esangarri da, hori aldatu egiten dela herriz herri.\nHemen Zumarragan jasotako abesti bat jaso dugu:\nBizkaian horrela kantatzen da:\nEta Karrantzan (G.Arregi. Ermitas de Bizkaia. III. liburukia. 309. or):\nAGUIRRE SORONDO, Antxon; LIZARRALDE ELBERDIN, Koldo. Ermitas de Gipuzkoa. Donostia: Barandiaran Fundazioa, 2000.\nAGUIRRE SORONDO, Antxon. Los cultos de dulía, hiperdulía y latría en Gipuzkoa. Donostia: Euskalerriaren Adiskideen Elkartea. LIX libk., 2003 eta LX libk., 2004.\nARREGUI AZPEITIA, Gurutzi. Ermitas de Bizkaia. Bilbo: egilearen argitalpena, 1987.\nAZKUE, Resurreción María de. Euskalerriaren yakintza. Madril: Espasa Calpe, 1959.\nBARANDIARÁN, José Miguel de. Obras Completas. Bilbo: La Gran Enciclopedia Vasca, 1973.\nGALDOS, Juanjo; MORENO, Óscar; CAMPO, Carlos. Estudio descriptivo del calendario festivo alavés. Argitaragabeko obra.\nLECUONA, Manuel de. Fiestas populares. Anuario de Eusko Folklore. Donostia: Gipuzkoako Aldundia, 1922.\nLÓPEZ DE GUEREÑU, Gerardo. Calendario Alavés. Gasteiz: Gasteizko Aurrezki Kutxa, 1970.\nVORÁGINE, Santiago de la. La leyenda dorada. Madril: Alianza, 1989.